open-index/open-wikipedia-markdown huggingface dataset:
林方達

**林方達**（，）係香港公務員，2014年喺香港中文大學畢業之後加入香港政府做政務主任（AO），被派到多個局署任職，2021年出任沙田民政事務助理專員。林方達因為表現優異更喺2021年7月獲頒行政長官公共服務獎狀，不過喺2022年5月因為涉嫌經營高鐘妹場所被捕，之後獲准保釋候查，但被停職。

## 早年生活
林方達1992年出世，中學讀拔萃男書院，曾經代表學校出賽香港學校中文朗誦節。佢喺2009年香港中學會考攞到八優成績，因為原校學費貴同希望轉換學習環境而轉到保良局莊啟程預科書院升學。佢一年之後用中六優先取錄計劃入讀香港中文大學崇基學院，修讀環球商業學課程，之後更兼讀副修哲學同心理學。大學期間，佢曾經去到美國北卡羅來納大學教堂山分校同丹麥哥本哈根商學院參加學期交換計劃，又喺香港政府庫務署同摩根士丹利做過實習工作，亦曾經參加社會企業比賽同代表中大出席英語辯論比賽。最後，佢喺2014年攞到工商管理學士學位。

## 公務員生涯
### 早期生涯
林方達喺2014年大學畢業之後加入香港政府做政務主任（AO），之後被派到運輸及房屋局出任負責水上運輸嘅助理秘書長，又曾經參加商船同船東責任法律嘅修訂工作。喺2016年嗰時，佢轉到食物及衞生局繼續做助理秘書長，負責藥物同中藥等功能攝取物質嘅政策同管理工作，又定期更新有關法律條文。佢除咗就修訂案問題出席香港立法會答辯之外，又曾經因為公務員牙科服務而喺立法會回應審計署署長報告書。之後，佢喺2018年6月署任高級政務主任（SAO）。升職之後，佢繼續原職並且參與籌備以三方夥伴協作模式喺全港18區設立中醫教研中心嘅計劃，更曾經以港府中醫醫院發展計劃辦事處嘅代表身份到上海市浦東新區考察當地嘅中醫醫院。

### 沙田民政事務助理專員
林方達之後喺2021年離開政府總部改喺地區工作，調任沙田民政事務助理專員（ADO）。佢曾經喺2021年2月2號認為沙田區議會交通及運輸委員會會議超時為程序失當而拉隊離席令到會議中止。另外，佢亦協助政府遷拆穗輝工廠大廈嘅工作，不過曾經以非地區層面事務為由剔除區議員對發展方案嘅提問。除此以外，喺應對武漢肺炎香港疫情上表現突出嘅佢喺香港2021年度授勳及嘉獎名單上獲頒行政長官公共服務獎狀。

#### 涉嫌經營高鐘妹場所事件
2022年5月5號，香港警務處經深入調查後向高鐘妹集團執法，拘捕五個主腦同骨幹成員，而當中包括林方達。警方發現集團嘅月租酒店房間都由林負責預約同辦理入住手續，但未發現佢參與預約房間以外嘅活動，而佢表面上只可以獲取信用卡同酒店會籍積分。喺執法行動入面，警方以涉嫌「容許所管轄之處所用作賣淫活動」拘捕林，並繼續調查佢同集團嘅關係。由於賺取嘅積分可抵作金錢使用，林或者違反公務員守則，因此佢同時亦會被調查利益衝突問題。警方西九龍總區警司鍾雅倫相信林涉案嘅集團已經因為主腦同骨幹成員被捕而瓦解。林之後獲准保釋候查，並須要定期去警局報到。保釋期間，林被港府安排離任助理專員。

## 個人生活
林方達係業餘籃球隊汝州商業嘅領隊同隊長。另外，佢亦曾經參加渣打香港馬拉松10公里賽事。

## 參考資料

## 睇埋
* 沙田區議會
* 私鐘妹
香港輕鐵761P綫

**輕鐵761P綫**（）係香港一條輕鐵綫，連接天水圍天逸站同元朗元朗站，2003年12月8號通車。佢本嚟係由停辦咗嘅761綫分拆出嚟嘅特別班次，後尾主綫喺2006年10月8號停辦，呢條綫改做全日服務。佢亦係現存輕鐵綫入面號碼最大嘅。
白進法

**白進法**，係臺灣填詞人。

## 填詞作品
*《慢慢》
*《不讓我的眼淚陪我過夜》

## 參考資料

## 出面網頁
*
克努王子

**克努王子**可以係：

## 丹麥
### 王子
*克努·拉瓦德，士叻斯域公爵，丹麥國王埃里克一世嘅婚生仔
*克努王子 (基斯頓十世二仔)
### 君主
*哈德克努 (老戈姆老豆)，係丹麥國王克努一世
*克努大帝，係英倫國王克努一世（1016年到1035年在位）、丹麥國王克努二世（1018年到1035年在位）、挪威國王克努一世（1028年到1035年在位）
*哈德克努 (克努大帝三仔)，係丹麥國王克努三世（1035年到1042年在位）、英倫國王克努二世（1040年到1042年在位）
*克努四世，丹麥國王
*克努五世，丹麥國王
*克努六世，丹麥國王

## 瑞典
### 君主
*克努一世 (瑞典)
*克努二世 (瑞典)
林隆璇

**林隆璇**（；），係臺灣男歌手同音樂製作人。

## 簡歷
2013，佢攞到美國亞裔非營利機構策略聯盟之傑出藝人獎。

## 參考資料

## 出面網頁
*
*
洋腸

**洋腸**原意係西洋出產嘅肉腸，而家經常被借喻指洋人條脧，或者男洋人。**食洋腸**指唐人幫洋人含𡳞，或者唐人以男洋人作愛情伴侶或／及性伴侶。
## 雜項
ViuTV節目《肥美人》參加者邢洋陽嘅花名亦係「洋腸」。

## 提示
#「洋腸」一詞語氣頗粗俗。
#「洋腸」只用於性成熟者。
## 睇埋
*洋腸派對
## 參考

類:鹹濕
雷蕾

**雷蕾**（），係中國作曲家、北京電視藝術中心一級作曲家、滿族人。

## 簡歷
2008年，佢當選第十一屆全國政協常務委員，並代表中國民主同盟。

## 參考資料
快閃舖

**快閃舖**（**Pop-up store**）又叫**期間限定舖**，係指只係短期開放做生意嘅舖頭，通常開幾日到幾個禮拜就唔再做，好多時都係配合特定節日或者宣傳推廣而搞。
氧氣罩

**氧氣罩**（**Oxygen mask**）又叫**氧氣面罩**，係個提供氧氣畀人吸嘅裝置，一邊連住氧氣罐，另一邊係個透明膠罩，冚住口鼻或者成塊面。
籃框

**籃框**係籃球場嘅設備，係個圓形框，掛喺籃板上面，個籃球要由上到下穿過籃框先至攞分。籃框好多時會掛住籃網，不過有啲場地無掛到。
籃網

**籃網**係籃球場嘅設備，係個掛喺籃框下面嘅網，方面睇到個籃球係咪入到籃框，不過呢樣設備並唔係必需，有啲業餘嘅場無掛到。
王裕宗

**王裕宗**，係馬來西亞填詞人。

## 填詞作品
*《掌心》
*《等你的心》
*《多心》
*《練習》

## 參考資料
撥號輪

**撥號輪**，又叫**撥號轉盤**、**撥號盤**，係傳統撥號電話嘅部件，當要輸入電話號碼嗰陣，要用手指插落對應嘅數字撥動到盡頭，再等轉盤恢復原本位置之後先至可以撥下一個數字。1970年代打後撥號輪逐漸畀電話掣淘汰。

舊時粵語會用「撥個輪」比喻打電話，就係指撥動撥號輪嘅動作。
電話掣

**電話掣**係㩒掣電話嘅部件，標準設計有12個掣，三棟四行，頭三行係1到9號順住去，最尾一行中間係0，左右分別係星號同井號。電話掣喺1960年代發明，1970年代打後逐漸淘汰傳統嘅撥號輪。
留言信箱

**留言信箱**係種電話功能，當電話機主接聽唔到電話，對方可以留低一個口訊錄音，機主得閒可以聽返。多數流動電話服務都會有呢種功能。
林暐翹

**林暐翹**（簡稱**暐翹**，，）係香港女藝人，擅長跳拉丁舞，外表打扮偏向中性。佢喺2021年參加ViuTV《全民造星IV》，最後攞到第11名，喺2022年4月19號加入5人女團Strayz。

## 簡介
暐翹喺2021年參加ViuTV《全民造星IV》，最後拎到第11名。2022年4月19號，STRAYZ官方Instagram宣佈暐翹成為團中第五位成員。

2023年5月，暐翹推出第一首派台單曲《石破曲》。

2024年5月，於Chill Club推介榜23/24，躋身年度推介歌手榜《新人女歌手》頭5強。

## 演出
### 電視節目（[[ViuTV]]）
*2021年：《全民造星IV》參賽者
*2022年：《囝囝女女730》第242、276集嘉賓
*2024年：《選角》參賽者

### [[音樂錄像|MV]]
*2022年：吳嘉禧《而這麼多年以後》

### 單曲

## 參考

## 出面網頁
* 
* 全民造星IV | 暐翹
*
泥水師傅

**泥水師傅**（**Plasterer**），又叫**泥水工**、**泥水匠**、**泥水佬**，係專門從事泥水工程嘅裝修師傅，工作包括對牆身同地面做好批盪、整防水塗層、鋪瓷磚等等。
水牛嶺

**水牛嶺**（），香港一山，喺元朗西部，青山公路屏山段以南，水邊村西南後山。雖則叫嶺，查實唔高，三十米有多。如今佔大部份做元朗公園，山頂則起咗百鳥塔。以山為名，當地人叫公園做水牛嶺公園，而原名元朗市鎮公園，就近兩個遊樂場留有舊名。

山上曾有水牛嶺平房區，安置水浸災民，比利時王國捐錢起。原有日晷儀，至今只見下面紀念石碑四面。

當今山腰低處，起有環廻之道，北半公園北路，南半公園南路。

## 布局
布局而言，環廻道內，大部份為元朗公園。西北處有香港童軍總會元朗西區總部。總部南有墓地，有原居民葬山同金塔。中部東南方，亦有水牛嶺義塚，葬有 二次大戰抗日而死嘅人。西南有兩校，一者保良局羅氏信託學校，二者元朗公立中學。東南一校，路德會西門英才中學。

道外，東北有水邊村同協怡山莊。北有市鎮公園北兒童遊樂場，以及博愛醫院元朗商會極限運動場。西北有御豪山莊，西南御景園。兩處西側為山腳大渠邊，有山下路。南有市鎮公園南遊樂場，以及藝典居。東南有翠韻華庭、元朗公立中學校友會小學、同埋華翠豪園。東有元朗游泳池、元朗大球場。

## 原居民墓地
水牛嶺西側山腰，有風水穴，叫做犀牛望角。風水咁好，有四大墳，分屬屏山鄧氏、水邊村黃氏、馬田村黃氏，同埋上璋圍鄧門張氏。除咗大墳之外，攞咗無數金塔，原居民骨殖地。

另外亦東便亦有零散墓地。

## 舊時

### 地理
未大興土木之前，水牛嶺立於元朗平原，四圍稻田環繞。水牛嶺有主峯，北有副峯。嶺西有水北流，轉西經水邊村匯入后海灣。舊時好近海，再古時為海中洲。

### 菠蘿
舊日除咗山林之外，水牛嶺西側種菠蘿。

### 亂葬崗傳說

傳聞日本佔領元朗時，水牛嶺山頭為刑場兼亂葬崗，甚為猛鬼。故日後起公園，設七層塔，即百鳥塔，八角如八卦，鎮住怨魂。

### 水牛嶺義塚
一九五六年，博愛醫院籌建公墓，葬有二百名無人處理英魂，醫院值理會定期拜祭。碑文為

兩邊有對聯寫

### 水牛嶺平房區
一九六一年，水牛嶺平房區揭幕，比利時王國捐錢，美國天主教福利會起。唐字碑文為

一九八六年平房區拆，又有小碑，寫

### 元朗市鎮公園

一九九一年，區域市政局開放公園，由主席張人龍主持啟用。

## 攷
雷蕾 (搞清楚)

**雷蕾**可以指：

* 雷蕾，中國作曲家
* 雷蕾，《拆局專家》角色
* 雷蕾，中國歌手
* 雷蕾，哈爾濱醫科大學教授
* 雷蕾，西北農林科技大學體育部副教授
水邊村

**水邊村**，香港一村，喺元朗，歸入橫洲，屬原居民村。地處青山公路屏山段南側，西南背住水牛嶺。古時對住后海灣，今已難海好遠。村以黃氏為主，傳自江夏。村歸入屏山鄉事委員會，行政上入元朗區。

村屋排成一行一行，約莫五行。舊時村所有田地，都盡化成元朗新市鎮建設。靠山亦化成元朗公園。

村隔住青山公路，有聖伯多祿聖保祿堂，定為三級歷史建築。

村東面有水邊村遊樂場，西有協怡山莊同市鎮公園北兒童遊樂場。南面有元朗大球場。村北隔住青山公路，學校林立，有西起光明學校，再東元朗天主教中學，以及水邊村公立協怡小學。學校再北則係水邊圍邨。

村北貼住青山公路屏山段，村西南則有公園北路。青山公路一側，有輕便鐵路水邊圍站。

## 攷
Gordon Davis (音樂人)

**Gordon Davis**，係英國詞曲作家同音樂製作人。

## 作曲作品
*《回家鄉》

## 參考資料

## 出面網頁
*
阿迪·商羯羅

**阿迪·商羯羅**（馬拉雅拉姆語： ആദി ശങ്കരന്‍，天城文： आदि शङ्कर，）係婆羅門教吠檀多派嘅集大成者、不二論宣示者。佢屬南布迪里婆羅門種姓。

## 出面網頁

類:印度哲學家
我的未來不是夢

《**我的未來不是夢**》係由陳家麗填詞，翁孝良作曲，張雨生演唱。呢隻歌收錄喺《六個朋友》專輯入面。

## 參考資料

## 出面網頁
*
翁孝良

**翁孝良**，係臺灣作曲家同音樂製作人。

## 作曲作品
*《我的未來不是夢》
*《夢田》
*《過火》

## 參考資料
天邊 (歌)

《**天邊**》係由吉爾格楞填詞，烏蘭托嘎作曲，布仁巴雅爾演唱。呢隻歌收錄喺《天邊》專輯入面。

## 參考資料
Znám 問題

數論入面，**Znám 問題**（）係想問邊啲 k 個整數嘅組合符合呢個條件：每個整數都可以整除而且唔等於其他整數乘埋再加 1。Znám 問題係以斯洛伐克數學家 Štefan Znám 命名，佢喺1972年提出呢個問題，不過其實喺嗰段時間都有其他數學家諗緊類似嘅問題。其中一個相關嘅問題係，唔要求整數係真因數，淨係需要係因數就得，則係話容許某啲整數直情等於其他整數乘埋再加一，呢種問題喺呢篇文入邊會叫做**仿 Znám 問題**。

對任何 k，仿 Znám 問題都有一個好簡單嘅解：喺 Sylvester 數列到攞佢頭 k 個數出嚟就得。 證明對 k\geq 5，Znám 問題都有最少一個解，佢嘅證明用咗同 Sylvester 數列好似嘅遞歸方法，不過個初始值就唔同。

Znám 問題同埃及分數有關。目前已知揀定一個 k 嘅話，Znám 問題只有有限個解。未知有無一啲淨係用單數嘅解，另外仲有幾個問題嘅答案都係未知嘅。

## 問題內容
Znám 問題就係想問有邊啲整數組合，佢哋每一個都係「其他整數乘埋再加一」嘅真因數。亦即係話，固定一個 k，有邊啲整數集合\{x_1,x_2,\ldots,x_k\}，對於每一個標號 i，n_i都整除但係唔等於\Bigl(\prod_{j \ne i}^n n_j\Bigr) + 1。

一個相關嘅問題係，喺上邊嘅要求入邊，唔再要求係真因數，只係要求係因數，即係話某個n_i係可以等於\Bigl(\prod_{j \ne i}^n n_j\Bigr) + 1。呢條問題喺文獻入邊似乎無正式嘅一個名，喺呢篇文入邊會叫做**仿** **Znám 問題**。任何Znám 問題嘅解都係仿 Znám 問題嘅解，但係掉反轉就唔一定啱。

## 歷史
Znám 問題係用斯洛伐克數學家 Štefan Znám 命名，佢喺1972年提出呢個問題，但係其實當年好多數學家都諗緊類似嘅問題，例如就諗緊 k=3 情況嘅仿 Znám 問題，就獨立於Znám咁搵哂 *k* ≤ 5 仿 Znám 問題嘅解出嚟，就證明咗 *k*\prod_i x_i轉換成\sum\frac1{x_i} + \prod\frac1{x_i}=y嘅解，呢度y同啲x_i都要係整數；相反，呢啲解都可以整返啲仿 Znám 問題嘅解出嚟。喺現實上，所有已知嘅仿 Znám 問題解其實都符合\sum\frac1{x_i} + \prod\frac1{x_i}=1。

亦即係話，佢哋可以整到數字 1 嘅埃及分數表示出嚟。幾篇引文入邊都有研究呢一條等式，研究呢條等式喺拓樸學入邊嘅應用，可以幫曲面上面嘅奇異點分類，就將佢應用喺非決定性有限狀態機上面。

## 解嘅數量
證明咗，揀定任何一個 k，解嘅數量都係有限嘅，所以去數每個 k 有幾多個解都係一個研究課題。

Brenton 同 Vasiliu 由 k=5 開始，對細嘅幾個 k 數咗有幾多個解：

:2, 5, 18, 96 
現時嚟講，k=9 同 10 嘅情況有幾個解計咗出嚟，但係唔知道總共有幾多個解。如果唔固定 k 嘅話，總共係有無窮咁多個解：證明咗如果 *k* ≥ 12 嘅話，就最少有 39 個解，改善咗之前嘅下界（、)。推測解嘅數量會隨住 k 而單調上升。

現時未知存唔存在純單數嘅解。除咗有一組解第一個數係 3 之外，其他解第一個數都係 2。如果解入邊所有數都係質數嘅話，佢哋嘅積就係一個原偽完美數（primary pseudoperfect number），目前亦都未知呢種解係咪有無限多組。

## 參考

* .
* .
* .
* .
* .
* .
* .
* .
* .
* .
* .
* .

## 連結
* 
*
邊疆 (音樂人)

**邊疆**，係中國音樂製作人同歌手。

## 專輯
*單曲《有妖》2023
*單曲《時代》2022
*單曲《牡丹》2022
*單曲《萬里千尋》2021
*EP《ZERO》2013
*純音樂《Golden age》
*純音樂《Road》
*純音樂《NIGHTMARE》
*《即抵邊疆》

## 編曲作品
*《》

## 參考資料
我不難過

《**我不難過**》係由楊明學填詞，李偲菘作曲，孫燕姿演唱。呢隻歌收錄喺《未完成》專輯入面。

## 參考資料
朱柏熹

**朱柏熹**（，），綽號/藝名：**朱Mic**，係香港YouTuber，亦係網上短片平台小薯茄嘅成員。佢喺香港嶺南大學工商管理學士畢業，因為對拍片有興趣，2021年畢業後就加入咗小薯茄。

## 演出
### 電影
*2023年：《死屍死時四十四》 飾 伴郎
*2023年：《4拍4家族》 飾 朱主任
*2024年：《望月》飾 Patrick

### 電視劇（ViuTV）
*2023年：《Food Buddies》 飾 Marcus

### 電視節目（ViuTV）
*2022年：《波係咁踢》第26-30集嘉賓
*2023年：《夏の競技》第2集嘉賓
*2025年：《公司逼我打籃球》第5-7集嘉賓

## 參考

## 出面網頁
*
喜歡你 (Beyond嘅歌)

《**喜歡你**》係由黃家駒填詞同作曲，Beyond演唱。呢隻歌收錄喺《秘密警察》專輯入面。

## 參考資料

## 出面網頁
*
秋天1944

《**秋天1944**》係臺灣歌手黃大煒發行嘅第六張大碟。呢張專輯喺2000年2月29號由大宇國際唱片發行。

## 簡介
呢張專輯收錄咗10首歌。

## 參考資料
煮·野食

《**煮·野食**》（）係香港電視廣播有限公司嘅飲食節目，由肥媽、陸浩明做主持，喺2022年2月7號到3月14號香港時間逢禮拜一到三22:30到23:00喺翡翠台播。節目主持會去香港唔同郊外地方就地取材煮嘢食。

## 出面網頁
*煮·野食 - 主頁 - tvb.com
全民居家煮嘢食

《**全民居家煮嘢食**》（）係香港電視廣播有限公司嘅飲食節目，由肥媽、陸浩明做主持，喺2022年3月15號到3月18號香港時間禮拜二到五22:30到23:15喺翡翠台播。節目以疫情下為禁足做好準備做主題，教人儲糧同煮嘢食。

## 出面網頁
*全民居家煮嘢食 - 主頁 - tvb.com
講你都唔信

《**講你都唔信**》（）係香港電視廣播有限公司嘅遊戲節目，由曾志偉、錢嘉樂、丁子朗、林秀怡、馮盈盈、鄭衍峰、方紹聰、江嘉敏做主持，喺2022年3月21號到4月6號香港時間逢禮拜一到三22:30到23:15喺翡翠台播。節目嘉賓分兩組，講出真或者假故仔，對方要估邊啲係真邊啲係假。

## 出面網頁
*講你都唔信 - 主頁 - tvb.com
不可能任務

《**不可能任務**》（），係香港無綫電視嘅真人騷節目，總共有三輯。

## 介紹
第一輯由錢嘉樂、林迪安做主持，喺2022年2月10號到3月27號期間喺翡翠台播（播映時間唔固定）。節目參加者分兩隊，分別做「動作特技考驗」同「特警遴選體驗」嘅任務。

第二輯喺2023年5月14號到7月2號同埋7月30號到8月13號逢禮拜日22:00－22:30喺翡翠台播。節目參加者分三隊，分別做「電視幕後製作挑戰」（籌辦年度慈善籌款節目《慈善星輝仁濟夜》）、「警隊專業訓練」同「建築工程實習體驗」嘅任務。

第三輯喺2024年12月15號開始逢禮拜日22:00－22:30喺翡翠台播，只係得一個任務。

## 每集一覽
### 第一輯

### 第二輯

### 第三輯

## 節目調動
;第二輯
*2023年5月28號：由於播映《中年好聲音夢想成真演唱會》，所以停播一次。

## 出面網頁
*不可能任務 - 主頁 - tvb.com
*不可能任務 (Sr.2)| TVB 無綫電視
*不可能任務 (Sr.3)| TVB 無綫電視
360秒人生課堂

《**360秒人生課堂**》（），係香港無綫電視嘅勵志資訊節目，由林盛斌做主持，喺2022年4月14號到5月13號香港時間逢禮拜四、五22:30到23:00喺翡翠台播。

節目每集由唔同演講嘉賓用6分鐘（360秒）分享自己嘅人生故仔去帶出正能量。

## 出面網頁
*360秒人生課堂 - 主頁 - tvb.com
馬時亨名人堂

《**馬時亨名人堂**》（）係香港電視廣播有限公司嘅訪談節目，由前政經界人士馬時亨做主持，喺2022年2月5號到4月23號香港時間逢禮拜六22:30到23:00喺翡翠台播。節目會請唔同名人嘉賓分享自己嘅人生經歷同成功之道。

## 睇埋
*《馬時亨 香港情》
*《馬時亨·獅子山精神》

## 出面網頁
*馬時亨名人堂 - 主頁 - tvb.com
鐵角蕨

**鐵角蕨**（學名：***Asplenium trichomanes***）係鐵角蕨科鐵角蕨屬嘅植物，廣泛分佈喺南極外各大洲。
鐵角蕨屬

**鐵角蕨屬**（學名：***Asplenium***）係水龍骨目鐵角蕨科一個屬嘅植物，有大約700個品種，包括鐵角蕨。
酢漿草

**酢漿草**（學名：***Oxalis corniculata***）係酢漿草科酢漿草屬嘅植物，原產東南亞，而家已經廣泛分佈喺世界各地。
苣蕒菜

**苣蕒菜**（；學名：**）係菊科苦苣菜屬嘅草本植物，原產歐洲一帶，主要分佈喺歐亞大陸嘅路邊同荒地。

## 相

類:草本植物
類:藥用植物
大風艾

**大風艾**（；學名：**'），又叫**艾納香'''，係菊科大風艾屬嘅多年生草本植物或半灌木，廣泛分佈喺中國南部同東南亞。

類:草本植物
類:灌木
類:藥用植物
楊明學

**楊明學**（），係臺灣填詞人。

## 填詞作品
*孫燕姿《我不難過》
*孫燕姿《休止符》
*孫燕姿《沒有人的方向》
*王菲《旋木》
*范逸臣《忘了愛》
*B.A.D《我的錯》
*范曉萱《鬼娃娃》
*范瑋琪《不眠》
*張信哲《九月雨》
*許維恩《幸福是你的溫柔》

## 參考資料
紫背草

**紫背草**（；學名：**'），又嗌**紅背葉**（）、**羊蹄草**（）、**一點紅'''（），係菊科紫背草屬嘅一年生步或多年生嘅草本植物，原產亞洲，而家已經廣泛分佈喺世界各地，主要喺村邊、路邊、田邊同埋曠野草地入面先至搵到。

## 樣
植株高1～7dm，梗直立，冇毛或疏毛，有時出分枝。葉琴狀分裂或有橛齒，上邊細，下邊大；冇柄；正面綠，反面紫紅。花屬頭狀花序，管狀花，紫，兩性；長12～14mm，有長柄，成日有二歧分枝；總苞綠，圓柱，基部大隻啲；花冠先端5齒裂；每年7～11月開花。菓屬瘦果，圓柱，長約4mm，有棱；冠毛白兼軟；每年9～12月結果。

## 有關嘅書
* 草本植物识别图鉴 第291页　人民邮电出版社　　ISBN 978-7-115-40481-7
* 中国外来入侵植物名录 第233页　高等教育出版社　　ISBN 978-7-04-048875-3

## 連出去
* 一点红功效与作用_一点红的种植技术_食用一点红的注意事项 PCHouse
* 紫背草 認識植物

類:草本植物
類:花卉
類:藥用植物
鷓鴣麻

**鷓鴣麻**（學名：***Kleinhovia hospita***）係錦葵科**鷓鴣麻屬**唯一品種嘅植物，原產東南亞地區。
無患子

**無患子**（學名：***Sapindus saponaria***）係無患子科無患子屬嘅植物，古時主要用嚟整清潔劑，又話可以驅邪。
木患子

**木患子**（學名：***Sapindus mukorossi***）係無患子科無患子屬嘅植物。佢嘅果俗稱**木眼仔**，可以做中藥材，有清熱解毒、化痰止咳嘅效用。
黃水茄

**黃水茄**（學名：***Solanum incanum***）係茄科茄屬嘅植物，原產中東地區，後引入臺灣同越南培殖。
少花龍葵

**少花龍葵**（學名：***Solanum americanum***）又叫**光果龍葵**，係茄科茄屬嘅植物，原產美洲同大洋洲。
阿倫雷奈

**阿倫．雷奈**（Alain Resnais，）係法國一個導演。

## 生平
雷奈1922年6月3號喺法國布丹南部嘅一個小城出世。佢十三、十四歲嘅時候，佢就拍咗首齣八毫米電影。到咗佢廿幾歲時，決定以拍電影作為佢嘅事業。廿一歲時，佢考入法國高等電影學院學習，但一年後就因為覺得嗰度太學術化太理論化而退學。佢話佢喺昂利．朗瓦嘅法國電影資料館裏頭睇到嘅世界電影傑作，得益更多。

雷奈喺佢拍攝獲得奧斯卡獎項嘅短片《梵高》（1948）之前，就已經拍咗好幾部十六毫米短片同中長度嘅電影，大部份都係紀錄默片，亦有一啲劇情片。《梵高》之後，《夜與霧》（1955）令佢更加成功。

1958年，一組日本同法國製片人委託佢拍一套有關廣島原爆嘅紀錄短片，但係雷奈唔想以紀錄片形式拍攝呢個題材，就反建議畀佢同小說家瑪嘉烈特．杜克絲合作，結果就係《廣島之戀》呢齣法日合作嘅劇情電影。雷奈喺《廣》片中捨棄咗傳統敘事嘅時間概念，融合過去、現在與未來於一體，又引用咗複雜嘅閃回技巧（flashback），將現實同回憶調和。

《廣》片成功之後，雷奈喺1961年拍出另一齣經典名作《去年在馬倫巴》，奠定雷奈國際級大師嘅地位。

雷奈嘅作品對敍事形式非常自覺，以多種方式去拆解敘事結構，喺作品裏頭發明唔少唔同嘅說故事新法。有人話雷奈係一位形式主義者，同時亦係一位「作者」，因為佢自始至終關心某啲主題，而且一直以高度個人化嘅技巧，去解決探索呢啲問題時遇到嘅困難。

## 作品
**短片**
* 1936 Fantômas
* 1948 梵高（Van Gogh）
* 1950 格爾尼卡（Guernica）
* 1950 Gauguin
* 1953 Les Statues Meurent aussi
* 1955 夜與霧（Nuit et Brouillard）
* 1956 Toute la Mémoire du Monde
* 1957 Le Mystère de l'Atelier 15
* 1958 Le Chant du Styrène
* 1968 Loin du Vietnam
* 1972 L'an 01

**長片**
* 1959 廣島之戀（Hiroshima, mon Amour）
* 1961 去年在馬倫巴（L'Année dernière à Marienbad）
* 1963 穆里愛（Muriel, ou le temps d'un retour）
* 1966 活在戰爭的夢魘（La Guerre est finie）
* 1967 我愛你，你愛我（Je t'aime, je t'aime）
* 1974 史塔汶斯基/史塔維斯基（Stavisky ou L'Empire d'Alexandre）
* 1976 天神（Providence）
* 1980 美國舅舅（Mon Oncle d'Amérique）
* 1983 生命是部小說（La Vie est un roman）
* 1984 生死戀（L'Amour à mort）
* 1986 淡淡哀愁（Mélo）
* 1989 我要回家（Je veux rentrer à la maison）
* 1993 吸煙/不吸煙（Smoking/No Smoking）
* 1997 老調重彈（On connaît la chanson）
* 2003 嚴禁嘴對嘴（Pas sur la bouche）
* 2006 喧嘩的寂寞（Coeurs）
* 2009 野草（Les Herbes Folles）
* 2012 你知咩係戲？（You Ain't Seen Nothing Yet）
* 2014 愛吧醉吧唱吧（Almer Boire et Chanter）

## 攷

## 拎
* 
* allmovie.com: Alain Resnais 
* ''Filmmaker'': Alain Resnais 
* Interview at the Venice Film Festival with Cœurs
* Analysis of several Resnais films
* ''Hiroshima mon amour'' Essay 
* ''Night And Fog'' Essays 
* PlayitAgain網站阿倫電奈作品香港中文譯名
工廠 (物件導向編程)

喺物件導向編程上，**工廠**（）係指負責建立物件嘅物件或者方法。
## 睇埋
*單例模式
建立型模式

**建立型模式**（）指專門諗「點樣建立物件」嘅軟件設計模式。

例子有單例模式。
陽氣

**陽氣**，氣一類，講氣生熱。古人觀自然，知冷熱周期變化，而生出哲學體系。尤其用來解釋氣候同人種種變化。相反就講做陰氣。

## 日夜
日頭中午，視為一日之中，日照至猛，陽氣至盛之時。

## 氣候
氣候而言，就同日有關。日照多，日照烈，就多陽氣。故此夏就陽氣盛，冬就衰。相反就話陰氣，實情為陽氣不足咁解。

淮南子天文咁講，「日冬至則斗北中繩、陰氣極、陽氣萌、故曰冬至為德。日夏至則斗南中繩、陽氣極、陰氣萌、故曰夏至為刑。」日去到冬至，陰氣至高，陽氣初發。相反，夏至陽氣至高，陰氣初發。可見到日照有關。

## 人
以此為喻，人就好似日咁，身生得熱，就有陽氣。若人生唔夠熱，畀寒涼入侵，體溫不足，就會搞到種種病。若然陽氣䀆失，就會死人。此乃醫理基本。坊間講死人地方，就話陰氣重，實質無陽氣咁解。故此，生人只有陽氣，無陰氣。

人同日比喻，可見於黃帝內經。素問有寫，「陽氣者、若天與日、失其所、則折壽而不彰、故天運當以日光明、是故陽因而上、䘙外者也。」陽氣為人生存之本，因經年月累，寒氣所傷，到老而衰敗。

## 攷
工廠方法模式

**工廠方法模式**（參見 ）係物件導向編程成日用嘅一種設計模式，用工廠（喺 OOP 當中泛指曉建立第啲物件嘅物件）入面嘅方法嚟建立物件而唔係用建構子，途中唔使講明要建立嗰件物件係咩類別。

## 概論

用虛擬碼表達一件曉建立兩個類別嘅物件嘅工廠物件嘅話，段碼就會係好似以下噉：
:定義好類別 A；
:定義好類別 B；
:定義一件工廠物件
::睇 input
:::Switch (input)
:::case 1
::::建立一件屬類別 A 嘅物件；
:::case 2
::::建立一件屬類別 B 嘅物件；

## 結構

## 睇埋
*物件池模式

## 參考
安多尼·艾巴尼斯

**安多尼·諾曼·艾巴尼斯**（，），係澳洲第31位首相。佢自1996年起做澳洲眾議院嘅議員，代表新南威爾斯州嘅格里蘭特選區，佢係一個澳洲工黨員，2019年起開始做黨魁嘅職務。艾巴尼斯亦都係2013年嘅第二任陸克文政府做過澳洲副首相同埋喺2007年2013年之間嘅基勒政府做過內閣大臣。

艾巴尼斯喺雪梨出世，佢有一個愛爾蘭澳洲人阿媽同埋一個意大利澳洲人嘅阿爸。佢曾經喺雪梨聖馬利天主學院讀過書，之後就去咗雪梨大學去修讀經濟。當佢仲係學生嗰陣就加入咗工黨，喺加入國會之前就做當嘅正式代表同埋研究代表。艾巴尼斯響1996年澳洲聯邦選舉度嬴咗喺新南威爾士格里蘭特選區嘅席位。響2001年就指派咗西門·祈連嘅影子內閣，做咗唔少嘅職位，最終就響2006年就做咗澳洲眾議院反對阿頭。

工黨喺2007年澳洲聯邦選舉嬴咗之後，艾巴尼斯就做澳洲眾議院阿頭，亦同時做區域發展同本地政府大臣同埋區域發展同運輸大臣。喺之後嘅2010年到2013年期間，陸克文同埋基勒嘅領導者爭議，艾巴尼斯就好公開噉講佢哋兩位嘅行為，重申個黨嘅統一性。最後喺2013年6月嘅領導者選擇之下支持陸克文，而佢自己之後嗰日就選咗同埋喺限住嗰日宣誓咗做澳洲工黨副領袖。

響2013年澳洲聯邦選舉嘅工黨落敗之後，艾巴尼斯就喺2013年領導人選舉同標·索頓對壘，即使艾巴尼斯嬴咗多數嘅成員，索頓就有多啲工黨國會成員嘅比重，因此索頓嬴咗個競逐；索頓之後指派咗艾巴尼斯入去佢嘅子內閣。喺工黨2019年選舉出奇落敗之後，索頓唔撈，艾巴尼斯就成為咗領導人選舉嘅唯一提名人去取代佢；佢喺無人反對之下就做咗反對黨領袖。

喺2022年選舉，艾巴尼斯帶領佢嘅政黨嬴咗史葛·莫理遜嘅自由國家聯盟。佢喺2022年5月23號同埋佢四位嘅資深前排同事宣誓。

## 參攷

## 出面網頁

* 
* 澳洲國會艾巴尼斯議員專頁
* 澳洲工黨黨魁艾巴尼斯專頁
理論滲透

**理論滲透**（）係有關科學哲學嘅一個概念，指一位研究者理解一件觀察到嘅嘢嗰陣，受到自己打前固有信嘅理論影響，例如硬係認為自己觀察到嘅嘢確認咗自己個理論。

## 睇埋
*科學方法
*實驗
## 參攷
世界華福中心

**世界華福中心**（，簡稱：**CCCOWE**），係一個華人基督教跨宗派組織，連結全球華人基督徒領袖，齊心回應教會嘅宣教使命。

## 簡介
世界華福中心喺1976年由世界各地區委會代表全體通過成立，多年嚟一直服侍普世華人教會，盼望喺合作、差傳、教會增長、訓練人材、長遠計畫等方面，作全面性嘅服事、推動、貢獻。致力推動普世華人教會以門徒導向嘅跨文化差傳方式，藉認識、禱告、裝備、差傳，關注同接觸被關懷嘅群體。

## 異象
世界華福中心竭力建立兩代之間嘅橋樑、東西之間嘅橋樑、新舊之間嘅橋樑、同宗派之間嘅橋樑，透過匯聚各方關於普世宣教同培育門徒重要同具前瞻性嘅聲音，連結全球華人基督徒領袖，齊心回應上帝嘅宣教使命。

## 歷任總幹事
*1976-1986年：王永信牧師
*1986-1996年：陳喜謙牧師
*1996-2001年：麥希真牧師 
*2001-2006年：高雲漢牧師
*2006-2011年：李秀全牧師
*2011-2021年：陳世欽牧師
*2021-：董家驊牧師

## 出面網頁
*
*
*
任冰兒

**任冰兒**（）係香港已故粵劇名伶，乳名「細女」，行內人稱「細女姐」，佢堂家姐係粵劇紅伶任劍輝，老公係名伶石燕子。喺十一歲嗰年開始佢從粵劇最低微嘅角色梅香做起，之後按部就班升至「二幫花旦」。

1940年代中期，加入任劍輝同陳艷儂嘅「新聲粵劇團」，係由鄧碧雲僱用才（有機會）升為「二幫花旦」。1956年，任劍輝、白雪仙組成「仙鳳鳴劇團」，佢首部演出劇目為《牡丹亭驚夢》，直至「仙鳳鳴」於1970年解散為止。

任冰兒同當時另外嗰八位「二幫花旦」朱日紅、李香琴、梁素琴、黎坤蓮、金影憐、許卿卿、英麗梨及譚倩紅結義成金蘭姊妹，合稱九大姐。

1977年，佢喺堂家姐嘅遊說下加入「雛鳳鳴劇團」，演出至2007年12月六場於澳門嘅《帝女花》為止。於2012年榮獲香港藝術發展局頒發「2011香港藝術發展獎」之「傑出藝術貢獻獎」。

2022年5月21號，任冰兒喺佢屋企睡夢中安詳離世，享年91歲。

## 攷

## 參考

## 出面網頁
* 任冰兒靜看風雲變
* 永不言休 任冰兒 
*  Bing'er Ren 
*  Bing-Yee Yam
*
那日森

**那日森**（），係中國音樂製作人。

## 作曲作品
*《愛情飛蛾》
*《旭日旅店》
*《給我你的手》

## 參考資料
劉漢銓

**劉漢銓**（，），係香港建制派（專業親中陣營）元老級人馬，執業律師、國際公證人同中國司法部委托公証人，現任中國人民政治協商會議全國委員會常務委員。

## 簡歷
劉漢銓做過中西區區議會主席、香港律師會會長、新機場及有關工程諮詢委員會委員、強迫入學覆檢委員會主席、港事顧問、香港特別行政區籌備委員會預備工作委員會委員、香港特別行政區籌備委員會委員、香港特別行政區第一屆政府推選委員會委員、土地發展公司非官方成員、市區重建局非執行董事、世界龍岡學校（香港）有限公司董事局成員、香港按揭證券有限公司董事、經濟及就業委員會成員、香港協進聯盟主席。

1995年至2004年做立法局議員、臨時立法會議員、香港立法會功能界別議員，都係透過參加選舉委員會界別當選。佢亦係第九屆全國政協委員，第十屆、十一屆、十二屆全國政協常委。

## 個人榮譽
*  非官守太平紳士（1989年）
* 金紫荊星章（2001年）
## 政治立場
佢係香港親中派一員，曾經喺2024年3月參與聯署聲明，歡迎立法會全票通過國家安全條例。

### 選舉及提名經歷
2006年，佢喺選舉委員會界別分組選舉自動當選成為選委（中國人民政治協商會議）。

喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。

## 部分公職
* 中國和平統一促進會香港總會首席顧問
*香港島各界聯合會榮譽顧問
*香港中華文化總會榮譽會長
*香港北京社團總會第一屆理事會名譽會長

## 攷

## 出面網頁
* 劉漢銓律師行
* 
* The Law Society of Hong Kong，香港律師會
* Hong Kong Legal Exchange Foundation » 劉漢銓 GBS, JP，香港法學交流基金會
* 顧問 | Advisors—會務顧問，民主建港協進聯盟

類:香港律師
類:全國政協香港委員
類:香港民建聯黨員
類:前香港立法會議員
類:前香港立法局議員
類:前中西區區議員
類:九龍華仁書院舊生
類:香港天主教徒
漢銓
任劍輝

**任劍輝**（，），原名**任麗初**，又名**任婉儀**，廣東佛山市南海西樵人，廣州出世，粵劇女文武生，有「戲迷情人」嘅美譽。堂妹任冰兒亦係粵劇演員。

## 生平
任劍輝喺廣州出世，自細跟阿姨小叫天（粵劇女小武）學粵劇，喺停咗辦嘅廣州市第三十九小學畢業。早期加入鏡花艷影班，喺廣州十八甫真光百貨公司天台遊樂場演出粵劇。十四歲跟咗有女馬師曾之稱，喺廣州先施公司天台做主帥嘅粵劇女小武黃侶俠學藝。兩三年之後， 任劍輝已經可以自立門戶，主要靠多睇桂名揚嘅戲。當馬師曾嘅太平全男班劇團有小散班，任就與譚蘭卿（其後加入馬師曾太平男女劇團）等人組織梅花艷影劇團， 佢喺太平戲院登臺演出嗰陣，已經有桂名揚嘅風格。

任劍輝曾經同多位正印花旦合作，包括玉瓊花、徐人心、譚蘭卿（戰前花旦王）、陳艷儂、紅線女、芳艷芬（戰後花旦王）、余麗珍、鄧碧雲、羅艷卿、吳君麗及上海妹等等，著名劇目有：鄧碧雲、唐《楊乃武與小白菜》、芳、唐《夢斷香銷四十年》、《梁祝恨史》、《晨妻暮嫂》、《紅樓夢 (1944粵劇)》、《海角紅樓》、《孟麗君》、《胭脂虎棒打紫薇郎》等等。

### 1930年後
#### 鏡花艷影 / 梅花艷影
1935年夏曆四月十八日，「鏡花影」全女班喺澳門開鑼，喺「澳門賽狗會萬家樂戲院演鏡花影女劇團」嘅海報見到武生梁少平、文武生任劍輝、小武呂劍雲、唯一艷旦牡丹蘇、青衣旦粵蘭芳、花旦鍾翠蟬等等。後期，任劍輝執帥印嘅「鏡花艷影」係省港澳唯一長壽全女班，同花旦徐人心、車秀英、紫雲霞喺清平戲院大放異彩，任劍輝有「女桂名揚」之稱，之後有「女薛覺先」陳皮梅，同「女馬師曾」陳皮鴨加盟，為尊重陳氏，將劇團名稱由「鏡花艷影」改為「梅花艷影」。

### 1940年後
### 平安劇團 / 三王劇團
1941年香港淪陷，大量香港著名粵劇藝人去澳門謀生。直到1942年中，出現僧多粥少嘅情況。陳皮梅離開澳門返回內地。 隨後，任劍輝又受平安戲院聘請，加入「平安劇團」同兩位花旦譚蘭卿同上海妹合作，組成「三王劇團」，劇目有《好女兩頭瞞》。去到日治時期，任劍輝同陳艷儂、靚次伯、歐陽儉等人喺澳門成立「新聲劇團」，劇目有《紅樓夢 (1944粵劇)》、《海角紅樓》、《蕭月白》、《情淚浸袈裟》等等。 新聲前身係1943年嘅「鳴聲劇團」，花旦鄧碧雲。劇目有由歐陽儉編劇，1943年8月6日首演有《晨妻暮嫂》。

當年同佢同臺演出嘅有正花何芙蓮、二花鄧碧雲、三花小燕紅（紅線女） 、小生何非凡 、武生靚少佳、丑生半日安，而劇目有由徐若呆/半日安 編劇 《金粉殿》，之後才組「三王劇團」。抗戰勝利後移師香港。

### 1950年後
#### 金鳳屏劇團
任劍輝同芳艷芬（任芳），一屆演《帝苑春心化杜鵑》等，另一屆演《漢武帝夢會衞夫人》，二花係車秀英、三花梁素琴（薛派旦角），任芳後期同陳錦棠組「金鳳屏劇團」，著名劇目有：《火網梵宮十四年》、《香銷十二美人樓》、《金鳳迎春》、《春燈羽扇恨》、《一年一度燕歸來》、《一枝紅艷露凝香》、《再世重溫金鳳緣》 等等唐滌生中期作品。任芳最後一次合作係喺1956年10月演出唐滌生作品《六月雪》。
#### 仙鳳鳴劇團
1956年，任劍輝、白雪仙創立仙鳳鳴劇團，之後邀請靚次伯、梁醒波擔任武生同丑生，唐滌生做劇務主任。

1956年6月18日，首屆利舞台開鑼，上演唐滌生《紅樓夢》，7月4日演《唐伯虎點秋香》，7月9日演《紅樓夢》及《唐伯虎點秋香》。1956年11月19日第二屆至1961年9月第九屆，演出劇目包括《牡丹亭驚夢》、《穿金寶扇》，《蝶影紅梨記》、《花田八喜》、《帝女花》，《紫釵記》、《九天玄女》、《西樓錯夢》，《再世紅梅記》、《白蛇新傳》。

#### 雛鳳鳴劇團
1960年底，「仙鳳鳴劇團」公開招收新演員參與1961年《白蛇新傳》演出。《白蛇新傳》散班後，任白甄選其中十二位新演員加以訓練。

### 1970年後嘅晚年生活
1972年6月18日，香港發生咗空前嚴重嘅雨災，任劍輝同白雪仙率領「雛鳳鳴劇團」成員，喺6月24號晚，喺無綫電視嘅籌款節目中義唱賑災，任白演唱咗「李後主」中嘅「去國歸降」一段，爾次亦係任劍輝最後一次公開嘅演出。

### 逝世
任劍輝喺1987年6月9號移居加拿大，1989年11月29日喺香港跑馬地寓所因肺積水病逝，終年76歲。

## 其他
1990年2月23號，「尾七」一周為1月23日，白雪仙同姪仔陳培偉成立「任白慈善基金有限公司」，重映《李後主》籌集資金。成立以來，按公司註冊處紀錄，**從未有**任劍輝家人（包括姪仔任載德同堂妹任冰兒）參與。https://www.cr.gov.hk/tc/electronic/csc.htm

## 獎項同紀念
50至60年代，任劍輝曾獲十四屆華僑日報「香港十大明星」。https://zh.wikipedia.org/wiki/%E8%8F%AF%E5%83%91%E6%99%9A%E5%A0%B1%E5%8D%81%E5%A4%A7%E6%98%8E%E6%98%9F%E9%81%B8%E8%88%89

1995年，任劍輝獲香港電影金像獎協會喺電影金像獎頒獎典禮追頒「戲曲電影百年殿堂大獎」，以表揚佢對香港戲曲同電影嘅重大貢獻。同年11月15號，香港郵政發行$2.60特別任劍輝郵票，以表揚任劍輝嘅才能。

2016年2月4日，Google香港頭版換咗Google Doodle，紀念任劍輝103歲冥誕。

## 著名唱片曲目

**（獨唱）**
*金扇緣
*祭金嬌
*孤雁再還巢
*海角紅樓恨
*情淚浸袈裟
*有情活把鴛鴦葬
*一枝紅艷露凝香
*牡丹亭之西樓驚夢

**（套碟）**
*釵頭鳳 （同李寶瑩合唱）
*無雙傳 （同李寶瑩合唱）
*琵琶記 （同崔妙芝合唱）
*榮歸會李仙 （同冼劍麗合唱）
*胭脂巷口故人來 （同冼劍麗合唱）

**（同[[紅線女]]合唱）**
*家
*秋
*游龍戲鳳
*晴雯撕扇
*紅娘遞柬
*銀河抱月歸
*紅拂女私奔

**（同[[梁素琴]]合唱）**
*白楊紅淚
*劍膽琴心
*漢苑杜鵑啼

**（合唱）**

*高平關取級 （同梁醒波合唱）
*賣白欖 （同歐陽儉合唱）
*映紅霞 （同李寶瑩合唱）
*飄 （同羅麗娟合唱）
*碧容探監 （同秦小梨合唱）
*好女兩頭瞞 （同上海妹合唱）
*重婚節婦 （同鳳凰女合唱）
*恩愛夫妻 （同小飛紅合唱）
*海角紅樓 （同小燕飛合唱）
*款擺紅綾帶 （同小燕飛合唱）
*紅衣贈杞良 （同銀劍影合唱）
*雅士採梅香 （同梁卓卿合唱）

## 著名粵語戲曲片

## 部份電影

## 參考文獻

## 註

## 參見

* 譚蘭卿
* 陳艷儂

* 徐人心
* 余麗珍

* 鄧碧雲
* 羅艷卿

* 紅線女
* 芳艷芬

* 白雪仙
* 吳君麗

## 出面網頁
* 梨園生輝 ─ 唐滌生與任劍輝·香港文化博物館
* 任劍輝專頁2017年10月8日
* 
*
魯文里夫林

**魯文里夫林**（**Reuven Rivlin**，）係以色列政治人，2014年到2021年做以色列總統。
## 出面網頁

類:以色列總統
穆罕默杜布哈里

**穆罕默杜布哈里**（**Muhammadu Buhari**，）係尼日利亞政治人，1983年12月到1985年8月做過尼日利亞軍人政權首領，2015年當選做尼日利亞總統，2019年成功連任。

## 生平
喺1983年軍事政變後，布哈里喺1983年12月31號至1985年8月27號擔任最高軍事委員會主席，係當時軍人政權嘅首領。1985年8月27號，佢畀另一位將領易卜拉欣·巴班吉達發動不流血政變推翻。

布哈里後來喺2003年、2007年同2011年參選總統但係都輸咗。2014年7月，佢避過一次疑似由博科聖地發動嘅自殺炸彈襲擊。2014年12月成為全體進步大會嘅總統參選人，並且喺2015年第8屆尼日利亞總統選舉當選，5月29號就職。2019年2月連任。

## 參考

## 出面網頁
阿坦巴耶夫

**阿坦巴耶夫**（**Almazbek Atambayev**，）係吉爾吉斯政治人，2011年到2017年做過尼吉爾吉斯總統。
武亞諾維奇

**武亞諾維奇**（**Filip Vujanović**，）係黑山政治人，2003年到2018年做過黑山總統。

類:元首人物
格奧爾基伊萬諾夫

**格奧爾基伊萬諾夫**（**Gjorge Ivanov**，）係北馬其頓政治人，2009年到2019年做過北馬其頓總統。
塔瓦雷巴斯克斯

**塔瓦雷巴斯克斯**（**Tabaré Vázquez**，）係烏拉圭政治人，2005年到2010年同埋2015年到2020年兩度做過烏拉圭總統。
阿拉薩內瓦塔拉

**阿拉薩內瓦塔拉**（**Alassane Ouattara**，）係象牙海岸政治人，2010年開始做象牙海岸總統。
特哈契

**特哈契**（**Hashim Thaçi**，）係科索沃政治人，本嚟係科索沃解放軍領導人，之後創立科索沃民主黨，2016年到2020年做過科索沃總統。
馬亞爾迪特

**馬亞爾迪特**（**Salva Kiir Mayardit**，）係南蘇丹政治人，2011年開始做南蘇丹總統。
## 出面網頁

類:元首人物
類:南蘇丹人
魯門拉德夫

**魯門拉德夫**（**Rumen Radev**，）係保加利亞政治人，2017年開始做保加利亞總統。
## 出面網頁

類:元首人物
結構型模式

**結構型模式**（）係軟件設計模式嘅一類，專門透過「搵出簡單方法嚟實現想要嘅物體間關係」嚟達致有效嘅軟件設計。
星加坡王國

**星加坡王國**（馬來話：Kerajaan Singapura）係一個馬來小國，領土喺今日的島國星加坡共和國以及周邊地區。傳統歷史觀顯示，逃亡嘅三佛齊巨港王子桑·尼拉·烏他瑪（Sang Nila Utama）喺約公元1299年建立新加坡王國。14世紀，新加坡經濟喺蒙古和平時期（Pax Mongolica）蓬勃發展，由一個小商埠邊成同元帝國有密切關係嘅國際貿易中心。然而，新加坡嘅繁榮同埋功績驚動咗鄰近嘅兩大勢力——北方嘅大城王國同埋南方嘅滿者伯夷王國。壁壘森嚴嘅新加坡因此而歷經至少兩大外敵侵襲，最後終於喺1398年被滿者伯夷王國消滅（亦有文獻話係大城王國）。新加坡王國嘅最後一位拉惹（國王）伊士干達沙走佬到馬來半島嘅西海岸，喺1400年建立滿剌加。

## 參考
安東妮娜·莎胡慈

**・**（**Antonella Salvucci**，）係意大利嘅女演員，喺2000年出道。

## 攷

## 拎

類:意大利女演員
地獄廚神是我媽

《**地獄廚神是我媽**》（**Oh! My Chef Mama**）係香港MakerVille製作嘅真人騷節目，由陳俞希、P1X3L（吳啟洋、歐鎮灝同葉振弘）、張右雨同鄭伊琪主持，2022年5月30號到6月17號逢禮拜一到五 22:30－23:00喺香港電視娛樂ViuTV播。節目招募幾位煮嘢食唔係幾掂嘅阿媽參與廚藝特訓。

## 每集一覽

## 註

## 出面網頁
*ViuTV：地獄廚神是我媽

## 電視節目變遷
蓬門今始為君開

《**蓬門今始為君開**》（）係一套1952年嘅美國電影，由尊榮、慕蓮奧哈拉、巴利佛滋查魯、域陀麥勒格連主演，尊福執導。
一樹梨花壓海棠

《**一樹梨花壓海棠**》（）係一套1962年嘅美國電影，由占士美臣、莎莉温德絲、彼得斯拉、蘇麗安主演，史丹利寇比力克執導。
春宵夢裡人

《**春宵夢裡人**》（）係一套1951年嘅美國電影，由桃麗絲黛、丹尼譚馬斯、占士基理臣主演，米高寇蒂斯執導。
紅粉忠魂未了情

《**紅粉忠魂未了情**》（）係一套1953年嘅美國電影，由畢蘭加士打、狄波拉嘉、孟甘穆利奇里夫、法蘭仙納杜拉、當娜烈、喧尼斯鮑寧主演，佛烈辛納曼執導。
君子好逑

《**君子好逑**》（）係一套1955年嘅美國電影，由喧尼斯鮑寧、碧茜白雅主演，戴爾勃文執導。
普天同慶艷霓裳

《**普天同慶艷霓裳**》（）係一套1957年嘅美國電影，由桃麗絲黛主演，史丹利杜倫執導。
風流學士

《**風流學士**》（）係一套1958年嘅美國電影，由桃麗絲黛、奇勒基寶、吉揚、瑪薇雲黛倫主演，佐治薛頓執導。
夜半無人私語時

《**夜半無人私語時**》（）係一套1959年嘅美國電影，由洛赫遜、桃麗絲黛、東尼蘭杜、菲瑪列達主演，米高歌頓執導。
獨行俠三部曲

《**獨行俠三部曲**》係意大利電影系列，都係由奇連依士活主演，沙治奧里昂尼執導，1964年到1966年上映，總共有三集：
*《獨行俠連環奪命槍》
*《獨行俠江湖伏霸》
*《獨行俠決鬥地獄門》
獨行俠

**獨行俠**可以係：
*《獨行俠三部曲》，1960年代電影系列
*《獨行俠 (電影)》，2013年電影，翻拍1956年電影《幪面飛俠》
*《壯志凌雲：獨行俠》，2022年電影
*達拉斯獨行俠，舊時習慣叫「達拉斯牛仔」，NBA球隊
獨行俠連環奪命槍

《**獨行俠連環奪命槍**》（）係一套1964年嘅意大利電影，《獨行俠三部曲》第一部，由奇連依士活主演，沙治奧里昂尼執導。
## 睇埋
*《獨行俠江湖伏霸》
*《獨行俠決鬥地獄門》
獨行俠江湖伏霸

《**獨行俠江湖伏霸**》（）係一套1965年嘅意大利電影，《獨行俠三部曲》第二部，由奇連依士活、李雲奇里夫、格羅堅斯基主演，沙治奧里昂尼執導。
## 睇埋
*《獨行俠連環奪命槍》
*《獨行俠決鬥地獄門》
月黑風高殺人夜

《**月黑風高殺人夜**》（）係一套1967年嘅美國電影，由薛尼波達、洛史德加、華倫奧迪斯、李嘉蘭主演，羅曼朱維遜執導。
觸目驚心

《**觸目驚心**》（）係一套1960年嘅美國電影，由安東尼柏堅斯、維拉美露絲、尊格溫、珍納李、馬田波森主演，希治閣執導。
夢斷城西 (電影)

《**夢斷城西**》（）係一套1961年嘅美國電影，由妮妲梨活、李察卑馬、羅斯譚布連、烈打莫蘭奴、佐治查格里斯主演，羅拔淮斯執導。
萬里狂沙萬里仇

《**萬里狂沙萬里仇**》（）係一套1968年嘅意大利電影，由亨利方達、歌狄亞嘉汀娜、查里士布朗臣、基南榮、謝遜羅伯斯、法蘭胡夫主演，沙治奧里昂尼執導。
春眠不覺曉

《**春眠不覺曉**》（）係一套1968年嘅美國電影，由桃麗絲黛、羅拔摩斯、泰利譚馬士主演。
暴雨驕陽

《**暴雨驕陽**》（）係一套1989年嘅美國電影，由羅賓威廉斯、伊芬鶴健主演，彼得韋亞執導。
搖滾藏獒

《**搖滾藏獒**》（）係套中國美國嘅動畫電影，Ash Brannon執導，片長89分鐘，2016年7月8號上畫。

## 卡士

* Luke Wilson
* Eddie Izzard
* J. K. 西蒙斯
* Lewis Black
* Kenan Thompson
* Mae Whitman
* Jorge Garcia
* Matt Dillon
* Sam Elliott

## 攷


## 拎
2000年夏季奧林匹克運動會伯利茲代表團

2000年嘅悉尼奧運，伯利茲派出代表團參賽，今次係伯利茲第八次參加夏季奧林匹克運動會。代表團一共兩位選手，兩位都係田徑項目嘅選手，分別係男子二百米嘅 Jayson Jones 同埋女子一百米嘅愛瑪·韋德，兩人都未能喺小組賽到出線。

## 背景
國際奧委會喺1968年1月1號正式承認伯利茲奧林匹克和英聯邦運動會協會，同年嘅1968年墨西哥奧運伯利茲首次派員參賽。之後除咗杯葛1980年莫斯科奧運之外，伯利茲都有繼續派人參賽，而2000年悉尼奧運就係佢哋第八次參賽，不過截至2022年，伯利茲都無參加過冬奧。截至2020年東京奧運會，伯利茲未獲得過任何獎牌。

2000年悉尼奧運喺9月15號至10月1號舉行，一共10,651位運動員代表199個國家奧委會參賽。伯利茲派出嘅係兩位田徑運動員：愛瑪·韋德同 Jayson Jones，其中 Wade 被揀中做開幕典禮入邊嘅持旗手，佢喺四年後嘅雅典奧運再做多次持旗手。

## 運動員
愛瑪·韋德參賽嘅時候19歲，係佢嘅奧運首戰，而佢喺四年後亦都再次代表伯利茲參加雅典奧運。9月23號，佢抽咗入去女子一百米嘅第三個小組，佢用12.25秒跑完，小組入邊八個入面排第七，未能晉級。成個項目嚟講，原本嘅成績係美國嘅 Marion Jones 攞金牌、希臘嘅 Ekarterini Thanou 攞銀牌、牙買加嘅 Tayna Lawrence 攞銅牌，不過後來 Marion Jones 承認使用類固醇，取消佢喺悉尼奧運嘅所有成績並交還獎牌。原本銀牌嘅 Thanou 因為喺2004年奧運同樣過唔到藥檢，無補上金牌，保留咗佢嘅銀牌。原本銅牌嚟 Lawrence 升咗上銀牌，而原本第四、同樣嚟自牙買加嘅 Merlene Ottey 就升咗上銅牌。

Jayson Jones 參賽嘅時候23歲，同樣係奧運首戰。佢喺八年後再次代表伯利茲參加北京奧運。喺9月27號，佢參加男子二百米嘅分組賽，分咗去第一組。佢用咗22.20秒跑完，係小組內第七名，亦都係最後一名，未能晉級。最後金牌由希臘嘅 Konstantinos Kenteris 以20.09秒嘅成績攞到，銀牌係英國嘅 Darren Campbell，銅牌就係千里達及多巴哥嘅 Ato Boldon。

## 註

## 參考

類:2000年夏季奧林匹克運動會
類:奧林匹克運動會代表團
類:伯利茲
丁小芹

**丁小芹**（，）係臺灣女歌手、演員同模特兒。

## 音樂作品

### 唱片

## 演出作品

### 電影

* 2002年三方通話

### 歌舞劇

* 2000年果陀劇場（看見太陽）女主
* 2001年（看見太陽紐約行）女主
* 2002年（情盡夜上海）女二 （任嬌蕊）

### 電視劇

## 出版作品

### 著作

## 事件

### 賣假貨遭判刑
2009年11月，丁小芹嘅服飾店塔堤安娜突然執笠並爆出財務糾紛，據傳因業績不如預期所致，但丁小芹透過經紀人表示，因為自己忙於演藝工作，先至將服飾店結業。

2018年4月新北地檢署起訴佢詐欺同違反《商標法》宣判，丁小芹一審判3年6月徒刑，唔可以易科罰金。法院認定佢喺拍賣平台販售正品服飾包包，但買家中標俾錢之後，唔係收到假貨就係乜都收唔到，明顯犯法。二審改判2年6月，不予緩刑。2020年10月，最高法院駁回上訴，丁小芹要坐監服刑。 2022年4月18號，出獄。

## 參考


## 出面網頁

類:臺灣女歌手
張安樂

**張安樂**（），綽號「**白狼**」，祖籍山西省臨汾市洪洞縣，喺南京市出世，細個嗰陣跟從父母移民去台灣，係台灣黑道人物、政治人同商人。而家係親中派政黨中華統一促進黨總裁和中國民主進步黨榮譽總監。

張安樂係台灣知名黑幫竹聯幫創幫成員之一。 1984年因為「江南案」為咗聲援犯案嘅陳啟禮等人，喺美國出面控訴蔣經國政府引發台美兩國輿論震驚各界而知名，並因故喺美國入獄十年。出獄後返番去台灣再因涉及組織犯罪潛逃去到中國大陸等地，直至2013年返回台灣投案獲判無罪之後，就開始積極進行兩岸政治活動，並主張兩岸統一、一國兩制等。

## 參考
山水喜相逢

《**山水喜相逢**》（）係一套1989年嘅美國電影，由摩根費曼、謝茜嘉妲廸、丹艾克萊主演。
金槍鐵馬龍虎鬥

《**金槍鐵馬龍虎鬥**》（）係一套1969年嘅美國電影，由羅拔米湛、佐治堅尼地、馬田波森、大衛卡拉甸、天娜露薏絲、瑪莉温莎、尊卡拉甸、基斯杜化米湛主演，畢堅尼地執導。
MakeALive

**MakerALive**係一個網上直播平台同埋流動應用程式，屬電訊盈科媒體，MakerVille旗下，2022年5月成立，當中會將一啲嘅活動去做直播，亦可以將喺現場手上面嘅手燈配對，去做出一啲相應台上嘅顏色。而第一個做直播嘅節目就係《CHILL CLUB Keep Going》，響2022年5月24號晚上8點播出。

## 參考

## 連出去
*
*
*
路易馬盧

**路易．馬盧**（Louis Malle，）係一個出名嘅法國導演。

## 生平
路易馬盧同其他20世紀出名嘅法國電影導演如尚盧高達、杜魯福、查布洛同期，卻比呢批新浪潮導演更早出名，而且唔似呢班電影導演咁推崇「作者論」。佢唔止題材多變，風格客觀收歛，而且技巧圓熟。1970年代後期，佢移居美國，佳作依然源源不絕。

## 作品
**劇情片**
* 1953 Crazeologie (短片)
* 1955 La Fontaine de Vaucluse (短片)
* 1955 Station 307 (短片)
* 1958 從電梯到死刑台 (Ascenseur pour l'échaufaud)
* 1958 曠夫怨婦 (Les Amants)
* 1960 莎西遊巴黎 (Zazie dans le Métro)
* 1962 野貓痴情 (Vie privée)
* 1963 鬼火 (Le Feu follet)
* 1965 瑪莉亞萬歲 (Viva Maria!)
* 1967 賊中賊 (Le Voleur)
* 1968 攝魄勾魂 (Histories extraordinaires)
* 1971 心之呢喃 (Le Souffle au coeur)
* 1974 拉康比路西安 (Lacombe Lucien)
* 1975 黑月亮 (Black Moon)
* 1978 雛妓 (Pretty Baby)
* 1980 老賊出更 (Atlantic City)
* 1981 與安德雷一度飯 (My Dinner with Andre)
* 1984 城市好漢 (Crackers)
* 1985 難民灣風暴 (Alamo Bay)
* 1987 再見童年 (Au revoir les enfants)
* 1990 死不逢時 (Milou en mai)
* 1992 愛情重傷 (Damage)
* 1994 42街的凡尼亞舅舅 (Vanya on 42nd Street)

**紀錄片**
* 1955 七海獵奇 (La Monde du silence)
* 1962 Vive la Tour
* 1969 加爾各答 (Calcutta)
* 1973 Humain, trop humain
* 1974 Place de la République
* 1976 Close Up
* 1986 And the Pursuit of Happiness

**電視節目**
* 1964 Bon baisers de Bangkok
* 1969 印度魅影 (L'Inde fantôme)
* 1985 God's Country

## 攷

## 拎
* PlayitAgain網站路易馬盧作品香港中文譯名
擁有 (語言學)

喺語言學，**擁有**（）係兩嚿語言元件間可以有嘅不對稱關係，指**擁有者**「擁有」或者「控制」**被擁有者**，譬如：
*粵文例子：「我架車」－「我」係擁有者，「車」係被擁有者。
*英文例子：「My car」－「I」（我；my表示「我嘅」）係擁有者，「car」（車）係被擁有者。

## 睇埋
*屬格
金韻獎

**金韻獎**，係1977年至1984年間由臺灣家電製造商新力股份有限公司主辦嘅青年校園民歌大賽；每屆通過全國範圍内嘅評選，評選出冠軍歌手一名、優勝歌手若干名。
知識庫

**知識庫**（）係指用嚟教電腦儲住複雜資訊嘅技術，例子有語義網絡。
## 睇埋
*知識表示
奶嘴法官

**奶嘴法官**（或者叫做「奶嘴司法官」、「娃娃司法官」）係一個台灣政治術語，泛指一啲啱啱大學畢業嘅年輕人，喺未有足夠社會歷練之下就考上司法官。呢啲法官被指缺乏對社會百態嘅體悟或同理心，獨立判斷力亦唔足夠足，容易做出背離社會認知嘅決定。

## 部分政黨對奶嘴法官嘅睇法

* 時代力量喺政綱入面就提及終結奶嘴法官、淘汰恐龍法官。

## 參考
我需要你

《**我需要你**》係中國歌手滿文軍發行嘅第四張大碟。喺2002年9月10號由新索音樂發行。

## 簡介
呢張專輯收錄咗10首歌。

## 參考資料
我不願讓你一個人

《**我不願讓你一個人**》係由阿信填詞，冠佑同阿信作曲，五月天演唱。呢首歌係電視劇《真愛找麻煩》片尾曲同收錄喺《第二人生》專輯入面。

## 參考資料

## 出面網頁
*
第二人生

**第二人生**可以係：

*第二人生 (線上平台)
*第二人生 (電視劇)
*第二人生 (專輯)
*投胎轉世
如果沒有你 (莫文蔚專輯)

《**如果沒有你**》係香港歌手莫文蔚發行嘅第十一張個人專輯。喺2006年4月7號由新力博德曼發行。

## 曲目

## 宣傳活動

## 參考資料
全基因組關聯分析

**全基因組關聯分析**（）係遺傳學上嘅一種觀察研究，睇嗮成個基因組唔同個體嘅遺傳變化嚟得知邊啲變化同想研究嘅特徵零舍有關。

假想家陣想研究一隻病（X；表現型特徵）同遺傳因素有咩啦掕，研究者可以
*將受試者按「有冇 X 病」分組（唔似得候選基因研究噉睇咗受試者嘅基因型先）；
*每位受試者提供 DNA 樣本；
*用 SNP array 睇樣本；
*如果有隻等位基因喺有 X 病嘅人裏面零舍常見，就話隻病同嗰隻等位基因有啦掕。

## 睇埋
*候選基因
## 攷
嘉義公車捷運

**嘉義都會區大眾捷運系統**（Chiayi Metro），簡稱**嘉義捷運**，係一座由中華民國交通部曾經喺1990年進行研究嘅大眾捷運系統，服務範圍廣及嘉義市同埋嘉義縣，但因為缺乏經費而暫停推動。2007年，嘉義公車捷運(嘉義BRT)通車，沿用部分嘉義捷運路廊，成為嘉義第一座先進運輸系統，未來可依據需求而改建成輕軌或地下鐵等軌道運輸系統，而家呢個系統運量同埋使用路廊類似嘅嘉義市公車運量皆呈現逐年成長狀態，故此未來有可能恢復嘉義捷運計畫嘅推動。2020年底，嘉義市政府交通處爭取到中央「嘉義地區軌道系統整體規畫案」600萬元經費，待規劃完成後就可以啟動可行性研究評估。2021年9月，蘇貞昌閣揆承諾協助嘉義市統籌推動嘉義輕軌捷運，而家規劃案結案報告修正中。

## 參考
嘉北站

**嘉北車站**位於臺灣嘉義市東區、西區交界處，地址喺東區、但站體位置在西區，鄰近台1線，車站出入口位於嘉義基督教醫院旁嘅停車場入面。係臺灣鐵路管理局縱貫線南段嘅鐵路車站，由嘉義車站管理，屬於台鐵捷運化通勤車站，喺嘉義市區鐵路高架化計畫入面預定喺2025年改建為高架化新式車站。
## 車站概要
呢個站係簡易站，只會停靠區間車。
## 車站構造

*岸式月台兩座，喺嘉義市區鐵路高架化計畫中預計改建為高架島式月台一座。
*跨站式車站，購票同服務設施設喺二樓大廳，同前後站均有連通，為鐵路高架化預留空間。
## 車站周邊
### 企業總部
*嘉義客運
*福御建設
### 公路
*台1線
### 公家機關
*交通部公路總局嘉義區監理所嘉義市監理站
*臺灣銀行嘉北分行

### 醫療院所
*嘉義基督教醫院

### 學校
*嘉義市私立宏仁女子高級中學
*嘉義市立北興國中
*嘉義市東區嘉北國小

### 消費場所
*特力屋嘉義店
*HOLA特力和樂嘉義店
*家樂福北門店
*好市多（Costco）嘉義店
*耐斯松屋百貨
*耐斯王子大飯店
*新悅花園酒店

### 工業區
*後湖工業區

## 參考
CARLA

**CARLA**係一隻開源噶模擬器，識生成城市道路、建築等景觀同埋車戥行人來模擬城市交通等好研究自駕車噶。

## 連出去

* Github庫
* 官網
永遠的永遠

《**永遠的永遠**》係中國歌手關喆發行嘅第二張大碟。喺2009年7月6號由艾回唱片發行。

## 簡介
呢張專輯收錄咗10首歌。

## 參考資料
候選基因研究

**候選基因研究**（）係遺傳學上嘅一種研究方法。做候選基因研究會
*事先揀好一個基因（候選基因），個基因（基於打前嘅研究）有已知嘅功能，研究者因而有理由相信拃基因會同佢研究緊嗰種表現型特徵（x）有關；
*用病例對照研究噉嘅設計，睇吓嗰個基因有邊啲等位基因，以及係「某隻基因會唔會喺有 x 嘅個體當中零舍常見」；
候選基因研究廣受批評，因為候選基因研究得出嘅結果好多時都做唔到再現。
## 睇埋
*GWAS
## 攷
愛瑪·韋德

**愛瑪·韋德**（，）係伯利茲一位女短跑手，參加過2000年夏季奧林匹克運動會嘅女子一百米賽跑，以12.25秒嘅成績喺小組賽出局，同埋2004年雅典奧運嘅女子二百米，以23.43秒嘅成積喺小組賽出局。
## 出面網頁
劉沁

**劉沁**（），係中國音樂製作人同詞曲作家。

## 詞曲作品
*《我需要你》
*《你快回來》
*《我明白》

## 參考資料

## 出面網頁
*
李素珍

**李素珍**，係臺灣填詞人。

## 填詞作品
*《夢一場》
*《無情的情書》
*《我要不要》
*《出境入境》
*《沙漠寂寞》

## 參考資料
劉冠佑

**劉冠佑**（）係臺灣樂團五月天鼓手。

## 個人代言

## 參考資料

## 出面網頁
* 
* 
* 

類:五月天
左安安

**左安安**（；本名**左宜宜**），係臺灣女歌手、詞曲作家同音樂製作人。

## 戲劇
*1997年 華視《大紅燈籠高高掛》飾演 憶容

## 廣告代言
*1995年：金美克能洗髮乳

## 參考資料
大中華膠

**大中華膠**，又叫**大中華撚**或者**大中華閪**，係指自發擁護大中華主義或者中國共產黨嘅華裔網民。呢個詞語含有貶義，特別喺馬來西亞同新加坡華人群體入面被廣泛使用。其中「膠」係指言論上違反邏輯常理，傾向強迫其他人必須自認為係中國人或者中華民族，具有強烈嘅佔有欲，將唔同國籍甚至民族嘅人含糊其辭混為一體，籠統叫做中華民族。代表言論有「你換邊個國籍都改變唔到你身體入面流住中國人嘅血」、「身為華人就一定要支持中國」等，活躍喺全世界各地嘅中文網絡評論區。

佢哋唔一定擁護社會主義或者共產主義，但大多都係中國共產黨或者中國國民黨嘅支持者，因為佢哋認為呢兩個黨比起其它中國政治勢力更傾向支持一統中國嘅理念。

## 起源
「中華膠」一詞乃衍生自香港網民所講嘅「左膠」，意思係太強調左派理想主義，甚至個腦思維僵化，其中「膠」源自香港網絡術語「硬膠」，而「硬膠」係廣東話粗口「戇鳩」嘅諧音，帶有愚昧嘅意思。

## 演變
中華膠嘅起源最早可追溯去到清末民初，華人遠赴海外嗰時，海外落地生根嘅華人（包括華僑），依然對中國抱有一種特殊「中國情結」（或者叫大中華主義）嘅意識型態。唔同中國民族主義主張係所有中國國籍嘅各民族人民都係中華民族一份子，又嚮往中共治理文化嘅人。

而部分華人喺面對好多種族唔平等同歧視嘅環境入面，產生寄望一個外在強大嘅中國嚟保護自己嘅心態，同埋近年中國嘅崛起同向外擴散影響力嘅因素，產生咗民族自豪感，又稱之為「大中華情結」。

隨住網絡時代同全球化嘅到嚟，網絡資訊受到各種中共統戰宣傳影響，導致網友好容易吸收呢啲意識型態思維（參見中港矛盾），產生盲目誇大中國（中共）嘅好處並且為佢嘅言論護航。

直到2019年，香港爆發大規模嘅反逃犯條例修訂運動，香港同星馬地區嘅網絡上面爆發兩派立場對立嘅網友，發表大量支持同反對嘅言論。部分網友亦配合中共大外宣政策，發表喺政治上傾向中國政府同中國共產黨言論，盲目咁誇大中國嘅好處，呢啲人士被稱做「中共膠」。

## 睇埋
* 離岸愛國主義
* 辱華

## 攷
部位詞同群體詞

**部位詞**（）同**群體詞**（）係語言學上成日提到嘅兩種語義關係。如果話 A 係 B 嘅部位詞，噉 B 就係 A 嘅群體詞；意思係指 A 係 B 嘅一部份，例如 A 係**[[手指]]** B 係**[[手掌]]**。
雅息特大學

**雅息特大學**（），又譯**艾斯特大學**，係英國英倫西南德雲郡雅息特嘅一間大學，歷史可以追溯到1838年，1955年正名做大學。
同義環

**同義環**（）係有關中繼資料嘅一個概念。如果話有兩件或者以上嘅數據元成一個同義環，意思即係話呢幾件數據喺語義上可以當係一樣。

## 睇埋
*同義詞
*語義網絡
上位詞同下位詞

**上位詞**（）同**下位詞**（）係語言學上成日提到嘅兩種語義關係。如果話 A 係 B 嘅上位詞，噉 B 就係 A 嘅下位詞；意思係指 B 係 A 嘅一種，例如 A 係**[[顏色]]** B 係**[[綠色]]**。

## 句式

喺自然語言處理上，上位詞同下位詞嘅關係可以由某啲形式嘅短語透露，例如如果「X 同第啲 Y」噉嘅短語成日出現，噉 Y 就應該係 X 嘅上位詞：
*「蝴蝶同第啲昆蟲」；
*「水同第啲液體」；
*「鐵同第啲金屬」；
... 呀噉。
## 睇埋
*語義網絡
*從屬差異定義
*編程講嘅繼承

## 引述
語義網

**語義網**（；參見 ），又叫 **Web 3.0**，係早喺一九九零年代上半橛嗰時已經存在嘅資訊科技構想。語義網係預想中嘅萬維網延伸版，唔淨只做到畀人讀取網頁嘅數據，仲做到畀呢啲數據可以由電腦自動噉讀取。

最簡單噉講，語義網會用到標記語言，譬如係 XML，將互聯網唔同地方嘅數據用同一樣嘅格式編好，令電腦可以自動處理呢啲資訊。進階啲嘅技術通常仲會用到自然語言處理技術，教電腦自動噉處理用互聯網上嗰啲用自然語言寫出嚟嘅數據。

喺廿一世紀初，唔少從事人工智能工作嘅人士都睇好語義網相關技術，覺得呢種技術能夠帶嚟資訊處理上嘅革命。

## 背景

我對萬維網有個夢想，想電腦有日能夠分析所有萬維網上嘅數據... 一個令到呢樣嘢成為可能嘅**語義網**仲未出現，但當佢一出現，每日嘅交易機制、官僚組織同埋我哋嘅日常生活都可以齋靠機械之間講嘢嚟處理晒。

喺 2020 年代初，語義網係構想中一套萬維網（WWW）延伸版，最重點特徵係
:想做到對啲數據賦予意義，令到電腦能夠自動化噉睇同理解呢啲數據。
响打前嘅 WWW 度，數據往往係人手用自然語言寫成嘅，自然語言簡單講即係英語同粵語等日常講嘢會用嘅語言：舉例說明，想像家陣要處理一拃用粵文講生物物種相關資訊嘅網頁，噉嘅網頁要講某物種分佈喺邊啲地方等嘅資訊嗰陣，可能會用
*XXX 呢種生物廣泛噉分佈喺 AAA、BBB 同 CCC 呢幾笪地方、
*XXX 喺 AAA、BBB 同 CCC 等地都可以搵到、
*AAA、BBB 同 CCC 等咁多唔同地方，都有 XXX 嘅蹤影
咁多種唔同方法嚟講。噉嘅數據對人類嚟講好易睇－是但搵個識講粵語識讀粵文嘅人，佢都能夠輕易噉得知上面嗰幾句句子都係講緊 **XXX 分佈喺邊啲地方**嘅資訊，但要電腦做到同樣嘅嘢，就比較撈絞。

語義網嘅核心諗頭，就係想解決呢條問題，想要（簡化講）啲網頁嘅結構編好嗮，標好嗮每件重要資訊喺邊個位，以及啲資訊之間有乜關係（睇埋語義三部嘅概念）呀噉，噉研究者就可以輕易噉寫程式教電腦自動讀取呢啲唔同地方嘅數據－達致令「讀取同理解數據」噉嘅工作自動化。

## 技術基礎

想像而家想教部電腦處理以下嘅資訊：

研究者可以用 HTML 等嘅標記語言好晒網頁入面嘅資訊，例如係以下呢段 HTML 碼噉：


```html5
<div vocab="https://schema.org/" typeof="Person">
  <span property="name">Paul Schuster</span> 喺 
  <span property="birthPlace" typeof="Place" href="https://www.wikidata.org/entity/Q1731">
    <span property="name">Dresden</span> 出世。
  </span>
</div>
```

上面段碼，俾電腦得知以下嘅資訊：
*`Paul Schuster` 呢樣資訊屬於**人**（Person），而 `Paul Schuster` 係佢個**名**（`name`）。
*`Dresden` 呢樣資訊係 `Paul Schuster` 嘅**出生地**（`birthPlace`），屬於**地方**（Place），而
*`https://www.wikidata.org/entity/Q1731` 包含有關 `Dresden` 嘅各種數據（好似係人口同埋「德累斯頓係德國嘅一座城市」呢點；睇埋維基數據）。

畫做圖嘅話就會好似下面噉：

而家想像萬維網上嘅資訊，冚唪唥都用噉嘅方法嘜好晒，噉就可以例如教電腦自動噉靠住
*保羅·舒斯特喺德累斯頓出世，同埋
*德累斯頓係德國嘅一座城市，呢兩樣資訊，
推論出**保羅·舒斯特喺德國出世**呢點，即係話語義網可以令電腦得以自動讀取萬維網上嘅任何數據。而假如電腦曉自動攞萬維網上嘅資訊，就能夠做到好多嘢，例子可以睇吓機械學習相關嘅技術：呢啲技術本質上就係靠住畀電腦讀大量數據，令佢哋學識睇數據入面嘅規律，從而令睇病等嘅工作都得以自動化。如果電腦能夠自動噉讀取所有萬維網上嘅資訊，就起碼表示做機械學習嗰陣會多咗好多數據用。

## 主要挑戰

語義網實行起上嚟一啲都唔容易，要面對重重挑戰：
*數據多：網絡上面有極大量嘅數據，例如想像而家要同有關生物物種嘅資訊整標記，淨係睇蝴蝶，喺 2022 年，世上已知嘅蝴蝶物種估計坐底有成 18,000 種咁多，每種都要最少同佢哋嘜好佢哋嘅學名、分佈地同外形等嘅資訊，而（又例如）飛蛾物種數量仲多，有成超過 100,000 種咁多；而且生物物種遠遠唔淨只蝴蝶同飛蛾－要達致語義網，需要處理極大量嘅資訊。
*歧義同含糊：歧義係指某隻詞有幾個可能意思，而含糊係指該詞並冇明確意思；想像依家語義網整好咗，有個人想問部電腦有關帝王斑蝶（其中一種最常見嘅蝴蝶，珠三角都成日見到）嘅資訊，可能佢打錯或者理解唔夠正確，搞到佢打咗**帝黃斑蝶**嚟做畀部機睇嘅輸入，部電腦就有必要應變。有關點樣處理歧義同含糊，可以睇吓快思邏輯同詞義消歧嘅概念。
*假資訊：喺廿一世紀初，網絡上面嘅資訊絕大多數都係由人創造嘅；有部份嘅人可能會唔覺意（甚至出於惡意）貼咗啲錯誤嘅資訊上網，而同時網上嘅資訊好多時都好專業，研究者未必吓吓都有足夠嘅專業知識分辨邊啲資訊真確邊啲錯誤，例如諗返有關蝴蝶物種嘅資訊，做語義網工作嘅人可能淨係熟 IT 嘢，所以冇能力分辨啲蝴蝶相關資訊係咪正確。有關假資訊嘅問題，可以睇吓公信力嘅概念。
... 呀噉。

## 睇埋
*語義學
*強 AI
*物聯網

## 睇埋

*Liyang Yu (December 14, 2014). *A Developer's Guide to the Semantic Web*, 2nd ed. Springer.
*Thomas B. Passin (March 1, 2004). *Explorer's Guide to the Semantic Web*. Manning Publications.

## 註釋

## 引述

## 外拎

* 語義網
* 關於語義網期刊 (by IOS Press)
寶雲道花園

**寶雲道花園**，香港公園之一，遊樂場之一，喺灣仔寶雲道，寶雲徑對面，英文叫**Bowen Road Garden**。行政上歸灣仔區。設施有狗公園、寵物公園、花園、寵物共享公園，以及公園座椅、狗糞收集箱。公園日日廿四小時開放。歸康樂及文化事務署管。園內禁煙。

佢個名同寶雲道公園好似，但兩者隔咗個山頭。

園後面寶雲隧道入口，水務設施來。

## 攷
寶雲道公園

**寶雲道公園**，香港公園之一，遊樂場之一，喺灣仔寶雲道同灣仔峽道交界，蘭谷之中，英文叫**Bowen Road Park**。行政上歸灣仔區。園內有涌，山上流落山下。設施有狗公園、寵物公園、寵物共享公園、公園，以及公園座椅、狗糞收集箱。公園日日廿四小時開放。歸康樂及文化事務署管。園內禁煙。

蘭谷之中，又有人叫**蘭谷**，有兩條水匯成一條水落山，有水潭。

寶雲道公園，同寶雲道花園好似，但兩個隔咗個山頭。

## 攷
宗教宇宙觀

宗教上所講嘅**宇宙觀**（；有異於宇宙學）係指一套信仰對宇宙本質嘅睇法，包括創世神話同宇宙嘅構造呀噉。

世界各大宗教都有佢哋嘅宇宙觀，例如廿世紀嘅基督教（簡化講）傳統主流係信人類身處人世，生前做好事多死咗就會去天堂，生前做壞事多死咗就會去地獄，所以喺呢種宇宙觀下，宇宙萬物可以分做人世、天堂同地獄三大界，而好似猶太教、印度教同佛教等嘅第啲宗教都有佢哋嘅宇宙觀。
## 睇埋
*世界創建
## 攷
WordNet

係個基於英文嘅數據庫，收錄嗮英文入面有嘅字，並且按啲字嘅意思將啲字分做一組組（每組係一組 synset），仲會講明每對 synset 之間係咩關係－包括係
*邊隻 synset 係第啲 synset 嘅部位詞（如果話 A 係 B 嘅部位詞，係指 A 係 B 嘅一部份，例如 A 係**[[手指]]** B 係**[[手掌]]**）；
*邊隻 synset 係第啲 synset 嘅群體詞（如果話 B 係 A 嘅群體詞，係指 A 係 B 嘅一部份，例如 A 係**手指** B 係**手掌**）；
*邊隻 synset 係第啲 synset 嘅上位詞（如果話 A 係 B 嘅上位詞，係指 B 係 A 嘅一種，例如 A 係**[[顏色]]** B 係**[[紅色]]**）；
*邊隻 synset 係第啲 synset 嘅下位詞（如果話 B 係 A 嘅下位詞，係指 B 係 A 嘅一種，例如 A 係**顏色** B 係**紅色**）；
*邊隻 synset 係第啲 synset 嘅同義詞；
*邊隻 synset 係第啲 synset 嘅反義詞；
... 呀噉。Wordnet 嘅資料可以人手噉摷同睇，但特登整到可以由電腦自動化噉查閱嘅，成日俾人攞嚟教電腦處理語義方面嘅嘢。
## 攷
東·南歐潮什麼

《**東·南歐潮什麼**》（）係香港無綫電視嘅遊埠節目，由梁芷珮做主持，亦係佢嘅「潮什麼系列」第10輯作品，喺香港時間2022年5月30號到6月8號逢禮拜一到三22:30到23:15喺翡翠台播。呢個節目會介紹東歐同南歐多國（包括克羅地亞、波斯尼亞、黑山）嘅新潮嘢。

呢個節目播映時段本嚟播嘅《日日媽媽聲》 （‎第二輯）因為頭一個禮拜收視唔好而被調到禮拜日播，所以臨時決定調動咗呢個節目出街。

## 每集內容

## 出面網頁
*東·南歐潮什麼 - 主頁 - tvb.com
創世神話

**創世神話**（）係指一套信仰同神話裏面有關「宇宙係點嚟」同埋「人類係點嚟」嘅一套諗法。例如基督教主流嘅創世神話係伊甸園以及亞當同夏娃嘅故仔。好似猶太教、印度教同佛教等嘅第啲宗教都有佢哋嘅創世神話。
## 睇埋
*宗教宇宙觀
*世界創建
## 攷
黎曼流形

喺微分幾何入邊，**黎曼流形**係一隻實光滑流形M，上邊每一點p\in M嘅切空間T_pM都有一個正定內積g_p，而且隨著p嘅變化，呢個內積g_p會光滑咁變。
餘維度

喺數學入邊，**餘維度**係講一樣大嘅嘢裝住一樣細嘅嘢嗰陣，大嘅維度減細嘅維度。可以喺向量空間嘅子空間、流形嘅子流形、代數簇嘅某啲子集嗰度定義。
梅維爾

**尚皮亞．梅維爾**（Jean-Pierre Melville，）係一個出名嘅法國導演。佢先後拍出名作：《海之沉默》、《賭徒》、《線人》、《獨行殺手》、《鐵膽英雄地下軍》、《劫寶群英》⋯⋯影響「法國新浪潮」、吳宇森、林嶺東、杜琪峰、北野武、郭利斯馬基、法斯賓達、馬田史高西斯、米高曼、昆頓塔倫天奴、占渣木殊等導演。

## 生平
尚皮亞．格倫巴哈（Jean-Pierre Grumbach）喺1917年響巴黎出世。佢中學畢業後攞到大學入學試資格後，就出社會做事，做過好多種工作。

第二次世界大戰期間，佢從軍打過鄧寇克戰役，後來又加入地下反抗運動。期間，佢幫自己改咗個化名「梅維爾」，嗰名來自佢鍾意嘅美國作家靴曼梅爾維爾。

戰後復員，佢申請副導演牌照但被拒絕。於是，佢扚起心肝用自己方法拍戲，又繼續用「梅維爾」做藝名，以巴黎為基地獨立製作電影。受1930至1940年代美國犯罪電影嘅影響，佢建立簡約嘅黑色電影風格，拍出名作如《線人》、《獨行殺手》、《劫寶群英》，令阿倫狄龍、尚保羅貝蒙多嘅演藝事業更上一層樓。

處女作《海之沉默》一鳴驚人，後來畀人認定佢係法國新浪潮先驅。佢嘅作品以精確出名，善於喺戲劇氣氛之中探討人性同埋人嘅闗係，而對白少、氣氛凝聚喺佢作品獨有風格。梅維爾喺實景拍攝嘅先驅，而且佢嘅獨立製片方式，對法國新浪潮影響好大，又啟發尚盧高達喺《斷了氣》中用「跳接」手法剪接。當年有評論話，佢早期作品有存在主義色彩，後期就多拍有格調嘅商業電影。

雖然佢死黨係左傾演員伊芙蒙丹，亦喺1930年代信奉過社會主義，但係佢介定自己係「極端嘅個人主義者」、「右翼無政府主義者」。

1973年8月2號，佢喺巴黎PLM Saint-Jacques酒店嘅餐廳同編劇Phillippe Labro食晚飯時突然瓜柴，享年55歲。死因相信係心臟病或腦瘤引致。

## 作品
* 1949 海之沉默 (Le Silence de la mer)
* 1950 可怕的小孩 (Les Enfants terribles)
* 1953 Quand tu liras cette lettre
* 1955 賭徒 (Bob le flambeur)
* 1959 Deux hommes dans Manhattan
* 1961 利昂莫林神父 (Léon Morin, prêtre)
* 1962 線人 (Le Duolos)
* 1963 L'Aìné des Ferchaux
* 1966 Le Deuxième Souffle
* 1967 獨行殺手 (Le Samouraï)
* 1969 鐵膽英雄地下軍 (L'Armée des ombres)
* 1970 劫寶群英 (Le Cercle rouge)
* 1972 鐵血神探 (Un flic)

## 攷

## 拎
* 
* Bibliography of books and articles about Melville via UC Berkeley Media Resources Center
* Biography on newwavefilm.com
* Jean-Pierre Melville ''World Socialist Web Site''
* Article at Senses of Cinema
* PlayitAgain網站梅維爾作品香港中文譯名
黎梓駿

**黎梓駿**（，），綽號**提子駿**，係香港男演員，2016年憑主持ViuTV節目《衝三小》而出名，之後亦有演出電視劇。佢2012年喺香港珠海學院新聞系畢業。

## 演出
### 電視節目（ViuTV）
*2016年：《衝三小》
*2016年：《當衝三小遇上+886MM》
*2017年：《前度來了》（第2集）
*2017年：《衝三小喪玩星馬泰》
*2018年：《Good Night Show 全民星戰》（演出者）

### 電視劇（ViuTV）
*2018年：《身後事務所》 飾演 Derek（第14集）
*2020年：《打天下》 飾演 喇叭
徐廣林

**徐廣林**（，）係香港男演員，祖籍喺廣東省清遠市；1970年代到1990年代活躍，做過無綫電視藝員、電影演員同舞台劇演員，亦擅長打詠春。佢喺2019年復出影視圈，先後參演電影《犯罪現場》同電視劇《地產仔》。

## 演出
### 電視劇（ViuTV）
*2020年：《地產仔》 飾演 肥文

### 電視劇（無綫電視）

*1978年：《小李飛刀》
*1981年：《老虎甩鬚》
*1982年：《星塵》
*1984年：《呂四娘》
*1984年：《鹿鼎記》
*1984年：《摩登幹探》
*1986年：《工字打出頭‎》
*1986年：《流氓大亨‎》
*1988年：《‎當代男兒》
*1989年：《他来自江湖》
*1990年：《失職丈夫》
*1991年：《情陷特區‎》
*1992年：《巨人‎》

### 電影
*1979年：《懵仔傻妹妙偵探》 
*1981年：《財神到》 
*1981年：《煲車》 
*1982年：《愛人女神》 
*1983年：《叔侄·縮窒》 飾演 食店老闆
*1985年：《開心鬼放暑假》 飾演 朱副校
*1989年：《奇蹟》 
*1989年：《嘩鬼有限公司》 
*1990年：《孖仔孖心肝》 
*1990年：《喋血街頭》 
*1991年：《千王》 
*1992年：《群星會》 
*1994年：《西楚霸王》 
*1995年：《再世情未了》 
*1999年：《1959某日某》 飾演 肥佬彬
*1999年：《安仔與波子》 
*2000年：《致命戀人》 
*2004年：《新紮師姐之百分百型警》 
*2019年：《犯罪現場》 飾演 凱叔
王啟豪

**王啟豪**（，，嗰時用藝名**崔建芒**）係香港男演員，YouTuber，毛記電視嘅藝人，亦係李星熲嘅男朋友。

## 簡歷
王啟豪喺香港出世同成長，而曾經做過毛記電視旗下藝人而出名。2018年開始同女朋友李星熲（唐詩勁）搞 YouTube 頻道「智將情侶」。

## 演出
### 電視節目（ViuTV）
*2020年：《調教你男友》（演出）
*2021年：《囝囝女女730》（第29、167集嘉賓）
*2021年：《克服他她它》（第13集嘉賓）
*2021年：《台灣乜都拜》（第13-15集嘉賓）
*2022年：《肥美人》（第12集嘉賓）
*2022年：《拆你個夢》（第8集嘉賓）
*2022年：《Dr.Any毛》（第5集嘉賓）
*2023年：《One Day 約會實況》（第9、10、12集嘉賓）
*2023年：《我想身體健康》（第25集嘉賓）

### 電視劇（ViuTV）
*2023年：《大誠實家》 飾 節目主持人

## 出面網頁
*
*
馮卓然

**馮卓然**（，）係香港音樂人，樂隊ONE PROMISE嘅鼓手、同埋Rapper。

## 簡歷
馮卓然喺香港出世同成長。

由於佢響2020年隻手指出現骨枯症狀，而且一直都冇改善，所以暫停演出一年。不過響復出後手指嘅情況依然未有改善，於是佢響2022年1月17號宣佈將會由鼓手轉型做Rapper，而ONE PROMISE就轉為走Pop/Rap Band路線。

佢係歌手林欣彤嘅男朋友、陳奕迅嘅師弟。2022年，林欣彤同馮卓然一齊中咗肺炎，爆出原來已經同居，跟住馮卓然又畀人踢爆本身有一位已經交往七年嘅圈外女友，疑似出軌。而圈外女友亦多次暗示有第三者介入。馮卓然後嚟話係同圈外女友分手後先至同林欣彤拍拖。

## 演出
### 電視節目（ViuTV）
*2020-2021年：《Chill Club 推介》（第149-414集禮拜四主持）
*2021-2022年：《囝囝女女730》（第157、172、186、201、216、241集嘉賓）
*2021年：《擊戰》（導師）
*2023年：《Dr.Any毛》 （第13集嘉賓）
*2023年：《演奏1 TAKE過》 （主持）
*2024年：《夜漫遊》 （主持）

## 攷

## 出面網頁
*
黃星叡

**黃星叡**（，），係香港男演員，2016年出道，2018年參加ViuTV選秀節目《Good Night Show 全民造星》，憑住演戲入圍到40強後止步，之後繼續做演員。

## 演出
### 電視劇（ViuTV）
*2019年：《娛樂風雲》 飾演 Eric（第55集）
*2022年：《IT狗》 飾演  Martin（第16集）
*2025年：《翻盤下半場》 飾演  豆漿男（第11集）

### 電視劇（港台電視）
*2018年：《獅子山下2018—無愛之愛》 
*2019年：《萬輻瑪利亞》 飾演 阿力

### 電視節目（ViuTV）
*2018年：《Good Night Show 全民造星》參賽者
*2021年：《幫緊你應援團》第15集嘉賓

### 電影
*2021年：《拆彈專家2》 飾演 拆彈小組成員
*2021年：《怒火》 飾演 PTU成員
陳甘鳳

**陳甘鳳**（），係香港甘草女演員，自2010年代後期開始演出電影同電視劇。

## 演出

### 電視劇（ViuTV）
*2017年：《詭探》 飾演 婦人
*2018年：《身後事務所》 飾演 大陸醫生（第25集）
*2019年：《娛樂風雲》 飾演 萍姐
*2021年：《無限斜棟有限公司》 飾演 進成太
*2022年：《反起跑線聯盟》 飾演 林沛樂婆婆
*2022年：《心靈師》 飾演 祥嫂阿媽
*2023年：《和解在後》飾演 問米師傅
*2024年：《無人之境》飾演 子希嫲嫲
*2025年：《三命》飾演 二郎家工人
*2025年：《存酒人》 飾演 BJ阿媽（第6集）

### 電影
*2017年：《追龍》 飾演 瑪姐
*2019年：《犯罪現場》 飾演 工廈鄰舍
*2019年：《失蹤》飾演 看護
*2020年：《家有囍事2020》 飾演 打小人大媽
*2020年：《拆彈專家2》 飾演 路人
*2021年：《拳道》 飾演 壽宴賓客
*2021年：《一級指控》飾演 苦主
*2021年：《濁水漂流》
*2021年：《殺出個黃昏》 飾演 診所護士
*2021年：《G風暴》
*2022年：《神探大戰》 飾演 嫲嫲
*2022年：《一路瞳行》飾演 街坊
*2022年：《正義迴廊》飾演 邵雪兒
*2023年：《年少日記》飾演 文具店店長
*2023年：《爆裂點》飾演 保安
*2024年：《反貪風暴之加密危機》飾演 宋家傭工

### 微電影
*2020年：《糖為誰控》飾演嫲嫲
*2020年：《致親愛的公公》飾演婆婆
抄襲檢測

**抄襲檢測**（）係自然語言處理上嘅一樣工作，指攞一份文件做 input，output 俾出「呢份文件有冇抄襲嘅成份」。
## 睇埋
*字串搜尋演算法
黃素歡

**黃素歡**（，），係香港女演員，1988年參選亞洲小姐競選攞到「和平小姐」，之後就加入咗亞洲電視做藝員，演出過唔少電視劇。

## 演出

### 電視劇（ViuTV）
*2019年：《歎息橋》 飾演 訓導主任
*2020年：《地產仔》 飾演 余太
*2021年：《IT狗》 飾演 Susanna姑媽（第1集）
*2022年：《I SWIM》 飾演 余浪沖阿媽
*2022年：《心靈師》 飾演 陳雅芙阿媽
*2023年：《和解在後》 飾演 貿易公司股東（第7集）
*2023年：《那年盛夏我們綻放如花》 飾演 區家純阿媽（第5集）
*2024年：《打天下2》 飾演 平嫂
*2024年：《出租大叔》 飾演 May姐
*2025年：《翻盤下半場》 飾演 Auntie Ming
*2025年：《存酒人》 飾演 骨場老闆娘（第6集）

### 網絡劇
*2019年：《心冤》 飾演 壽司店職員

### 電影
*2020年：《幻愛》 飾 精神病康復者
*2021年：《二次人生》 飾 業主李太
Tf-idf

（全名 ）喺資訊提取上泛指一啲反映隻字「喺份文件入面有幾重要」嘅數值。

一隻字嘅 **term frequency** 係隻字喺份文件入面出現咗幾多次除以份文件嘅總字數。

## 睇埋
*自然語言處理
## 文獻
*Salton, G., & Buckley, C. (1988). Term-weighting approaches in automatic text retrieval. *Information processing & management*, 24(5), 513-523.
潛在語義分析

**潛在語義分析**（）係自然語言處理上成日用嘅一種分析方法。

LSA 步驟大致如下：
*計個矩陣出嚟－
**矩陣每條橫行表示一隻字詞；
**矩陣每條直行表示一份文件或者一句句子；
**矩陣每一格反映嗰隻字詞喺嗰份文件或者句子當中有幾「重要」（睇埋 tf-idf）；
跟住段演算法就會（例如）做降維－攞住個矩陣，嘗試搵個新矩陣出嚟，而個新矩陣橫行數量少咗，但同時維持住直行之間嘅相似度分佈，打後得出嗰個（維數少嘅）矩陣就最代表到啲文件嘅意思，最後段演算法就用維數少嗰個矩陣比較啲文件喺意思上嘅相似度。

## 睇埋
*分佈語義
*自動總結

## 攷
詞嵌入

**字嵌入**（；），又叫**詞嵌入**，係自然語言處理上嘅一個重要概念，指用多維實數向量表示一隻字嘅意思。齋靠日常觀察經已可知，人能夠由字詞嗰度理解啲字嘅意思，但電腦冇呢樣能力，淨係能夠處理一大拃嘅數字；於是自然語言處理上就出咗一個諗頭－攞一段字詞做 input，同段字入面每隻字都俾若干個數佢（而呢若干個數結合成一個向量），用呢啲數嚟表示隻字詞嘅意思。

## 概論

家陣攞段字詞俾個 AI 分析，段嘢入面每隻字詞都有件字嵌入，每件字嵌入係個以實數表示嘅 n 維向量，啲實數會表示隻字詞嘅意思，所以啲數值相近嘅字嵌入會係表示緊意思上相近嘅字詞。

想像每隻字詞嘅字嵌入有 30 個實數（n = 30 ），當中第一個實數表示嗰隻字詞同「貓科」有幾強嘅語義關聯，第二個實數表示嗰隻字詞同「人類」有幾強嘅語義關聯，第三個實數表示嗰隻字詞同「昆蟲」有幾強嘅語義關聯... 等等，數值愈正就表示語義關聯愈勁，即係
*`Cat`（**[[貓]]**）呢隻字詞嘅字嵌入係 `[0.9, 0.1, -0.8...]`；
*`Tiger`（**[[老虎]]**）呢隻字詞嘅字嵌入係 `[0.7, -0.6, -0.75...]`；
*`Nebula`（**[[星雲]]**）呢隻字詞嘅字嵌入係 `[-0.9, -0.95, -0.95...]`；
姑且唔好諗「點樣知一隻字詞嘅字嵌入數值係乜」嘅問題住。假想而家每隻字詞都有咗件字嵌入，一件字嵌入係個向量，所以可以當做空間入面嘅一點噉嚟睇－好似附圖噉；當咗兩隻字詞係空間入面嘅兩點，分析者就有得計兩點之間嘅歐幾里得距離（Euclidean distance），得出個數值嚟反映「嗰兩隻字詞喺意思上爭幾遠」。

## 睇埋
*Word2vec
*語義網絡
*語義距離
## 註釋

## 參考
Word2vec

**Word2vec** 係廿一世紀初嗰陣出嘅一套 NLP 演算法。首先想像字嵌入嘅概念－家陣攞一段字俾個 AI 分析，段嘢入面每隻字都有件字嵌入，每件字嵌入係個以實數表示嘅 n 維向量，啲實數會表示隻字嘅意思，所以啲數值相近嘅字嵌入會係表示緊意思上相近嘅字，例如想像每隻字嘅字嵌入有 30 個實數（n = 30），當中第一個實數表示嗰隻字同「貓科」有幾強嘅語義關聯，第二個實數表示嗰隻字同「人類」有幾強嘅語義關聯，所以
***[[貓]]**呢隻字嘅字嵌入係 `[0.9, 0.1, ...]`；
***[[老虎]]**呢隻字嘅字嵌入係 `[0.7, -0.6, ...]`... 呀噉。

Word2vec 呢套演算法做到嘅嘢，就係攞一拃字喺樣本文件入面「點出現法」，同啲字計出佢哋嘅字嵌入。

Word2vec 嘅做法涉及訓練一個簡單嘅前饋神經網絡由語境嘅字度估隻字係乜，即係例如「句句子入面有 **thank**、**very** 同 **much**，估淨低隻字係乜？」噉；

## 睇埋
*語義網絡

## 註釋

## 參考資料
螺旋星系

**螺旋星系**係一種星系嘅類型，但哈伯喺1936年描述佢做星雲嘅地方並列咗喺哈勃序列上面。

螺旋星系係以佢從中心延伸出去嘅螺旋結構而得名。
核 (代數)

喺代數入面，一個同態嘅**核**（）通常可以定義做 0 嘅原象（除咗用乘法表示嘅羣，咁**核**就係 1 嘅原象），常見嘅例子有線性代數入面嘅核。
卡爾·劉易斯

**卡爾·劉易斯**（；）係美國田徑運動員，攞過9枚奧運金牌，亦係第一位喺海拔1000米以下嘅田徑100米比賽入面喺10秒內跑完嘅人。
心靈師

《**心靈師**》（）係香港MakerVille同秀酷（國際）有限公司聯合製作嘅電視劇，由李璨琛（兼任監製）、劉蘊晴、姜文杰、何啟華、陳嘉倩同楊詩敏主演，用精神病同情緒病做題材。套劇喺2022年12月26號到2023年1月20號號逢禮拜一到五21:30-22:30喺香港電視娛樂ViuTV首播。製作特輯《**心靈師製作特輯：情緒掛號**》喺12月25號禮拜日晚22:30-22:45播。

## 角色一覽
註：呢套劇片尾只列出演員名而無列角色名，要靠劇中對白等資料去搵返角色名。
### 主要角色
* 李璨琛 飾 李小琛（Sam）
* 劉蘊晴 飾 姚珈晴
* 姜文杰 飾 姜耀宗
* 何啟華 飾 阿發
* 陳嘉倩 飾 陳雅芙
* 楊詩敏 飾 黎敏君
### 固定角色
* 林明禎 飾 楊善茹
* 李明憲 飾 家棟
* 鮑康兒 飾 Penny
* 梁又仟 飾 Madam Tong
* 蔡頌思 飾 細蘇
* 張松枝 飾 袁傲
* 李天翔 飾 梁文偉
* 李雨陽 飾 陳廣明
* 譚凱倫 飾 Ruby
* 陳安瑩 飾 姚珈晴阿媽
* 李昀致 飾 姚珈裕
* 鄧汝超 飾 陳雅芙阿爸
* 黃素歡 飾 陳雅芙阿媽
* 梁卓美 飾 娥姐
* 李紫僖 飾 護士
* 張詠榆 飾 護士
* 張雷 飾 李小琛阿爸
* 何雙妍 飾 姜耀宗秘書
### 其他角色
* 應智越 飾 梁啟源（第1集）
* 游五珠 飾 梁啟源阿媽（第1集）
* 羅雲龍 飾 祥哥（第1-3集）
* 余達志 飾 病人家屬（第1集）
* 洪慧娟 飾 病人家屬（第1集）
* 鄭家傑 飾 病人家屬（第1集）
* 千雪 飾 梅姨（第1集）
* 霍俊邦 飾 咖啡店客人（第1集）
* 顏子菲 飾 祥嫂（第2、3集）
* 陳偉洪 飾 吳育強（Benny） （第3、4集）
* 梁斯程 飾 祥嫂細佬（第3集）
* 陳甘鳳 飾 祥嫂阿媽（第3集）
* 袁大江 飾 祥嫂阿爸（第3集）
* 關伊彤 飾 玉姐（第3、8集）
* 符家浚 飾 阿東（第4、5集）
* 吳智斌 飾 阿滔（第5集）
* 楊鴻俊 飾 郭啟超（超哥）（第5-7集）
* 陳禮賢 飾 沈升（第5、6集）
* 岑潔儀 飾 方嘉慧（第6、7、10集）
* 歐國成 飾 Yan（第7、8集）
* 崔可迪 飾 阿凱（第9、10集）
* 李凱賢 飾 Sean（第10集）
* 呂熙 飾 歐海全（第10集）
* 連小喬 飾 李小琛大學時期女友（第11集）
* 倪晨曦 飾 Sandy（第11-12集）
* 張國洪 飾 吳浩文（第12集）
* 譚汝康 飾 病人（第12集）
* 陳穎妮 飾 常姐（第12集）
* 方泳琳 飾 Pinky（第13-17集）
* 李焯寧 飾 康倩妮（第16-17集）
* 范莎莎 飾 袁傲醫務所護士（第17集）
* 潘杰玲 飾 Kitling（第18集）
* 盧海鷹 飾 病人（第19集）
* 小肥 飾 Terence（第20集）

## 每集內容

## 音樂
呢套劇嘅特色係每集有唔同片尾曲，20集總共有20首。
### 片頭曲
*《心靈詩》（純音樂版）
:作曲：劉蘊晴
:演奏：劉蘊晴
### 片尾曲

## 軼事
*由於主演同監製呢套劇嘅李璨琛曾經喺中國大陸嘅微博上載一條短片硬銷愛國訊息，惹嚟唔少支持泛民主派嘅網民反感，揚言話要罷睇呢套劇。其中連登討論區更一度刻意唔開呢套劇嘅集中討論帖（以往所有無綫電視同ViuTV嘅首播劇都會開），就算之後有人肯開返都冇乜人留言。而電視台Facebook專頁對呢套劇嘅帖文多數都係「派嬲」多過「讚好」。
*呢套劇係ViuTV劇集當中繼《婚內情》、《理想國》頭11個單元同《反起跑線聯盟》後，再一次喺片尾只係列出演員名而無列角色名。
*呢套劇每集標題用一個中文詞同埋佢對應嘅英文詞，風格同另一套ViuTV劇集《IT狗》相似。
*演員姜文杰兼任呢套劇嘅音樂總監同動畫總監，後者負責督導劇入面幾場用咗動畫方式去交代嘅場景。

## 參考

## 出面網頁
*ViuTV：心靈師
*ViuTV：心靈師製作特輯：情緒掛號

## 電視節目變遷
繩角

《**繩角**》（），前名《**死角**》（），係香港MakerVille製作嘅電視劇，由江𤒹生、楊樂文、駱振偉、王智德、林愷鈴、蘇麗珊、梁祖堯同湯駿業主演。套劇喺2022年11月14號到12月2號逢禮拜一到五21:30-22:30喺香港電視娛樂ViuTV首播，最後一集喺2022年12月3號禮拜六21:30-22:30播。製作特輯《**繩角：前哨戰**》喺11月12號禮拜六晚21:30-22:00播。套劇改編自本地漫畫作品《死角》，用打拳做主題。

## 角色一覽
### 主要角色
*江𤒹生 飾 歐陽駿
*楊樂文 飾 李承東
*駱振偉 飾 袁天就
*王智德 飾 井澤魂
*林愷鈴 飾 姜秀賢
*蘇麗珊 飾 范兆風
*梁祖堯 飾 魯堅
*湯駿業 飾 金城亮

### 固定角色
*邱傲然 飾 虎師兄
*練美娟 飾 三姑
*李健宏 飾 歐陽正
*徐浩昌 飾 貴利雄
*譚凱倫 飾 Ivy
*鄺旨呈 飾 Freddy
*曾贊學 飾 車師兄
*和泉素行 飾 中村
*馮素波 飾 李承東嫲嫲

### 其他角色
*李子駿 飾 蔣亦龍
*郭東彩 飾 East
*何華超 飾 范軍
*陳安立 飾 Kevin
*鄭伊琪 飾 Pinky
*羅允芝 飾 Angela
*鄧家禮 飾 Ivan
*虞逸峯 飾 Peter
*陳美濤 飾 電視台記者
*李炘頤 飾 蔣亦龍老婆
*梁業 飾 大哥
*敖可凝 飾 廣告化妝師
*周國賢 飾 黑目齋

## 每集內容

## 獎
### [[觀眾在民間電視大獎2022]]
皆因提名好多，淨係列出入圍最後五強嘅單位。

## 節目調動
*2022年11月21號、11月28號：由於直播《FIFA世界盃2022》，呢個節目暫停播映。第10集同第15集（大結局）分別安排喺11月26號同12月3號禮拜六21:30-22:30播。

## 出面網頁
*ViuTV - 繩角
*ViuTV - 繩角：前哨戰
*MakerVille - 繩角

## 電視節目變遷
大誠實家

《**大誠實家**》（）係香港MakerVille製作嘅電視劇，由蔡瀚億、何啟華、李敏、徐㴓喬、王智德、陳子豐、朱栢謙、和泉素行、黎濟銘、黃正宜、王雍泰主演。套劇喺2023年1月23號到2月3號逢禮拜一到五21:30-22:30喺香港電視娛樂ViuTV首播。製作特輯《**大誠實家：誠家賀歲**》喺1月22號禮拜日晚22:30-23:00播。

## 角色一覽
### 主要角色
* 蔡瀚億 飾 盧文乃
* 何啟華 飾 林放虎
* 李　敏 飾 呂皓兒（綠茶）
* 徐㴓喬 飾 張若玲
* 王智德 飾 劉亞倫
* 陳子豐 飾 文　迪
* 朱栢謙 飾 Walter
* 和泉素行 飾 溫總
* 黎濟銘 飾 陳本質
* 黃正宜 飾 Fancy
* 王雍泰 飾 賢　仔

### 其他角色
* 鄧麗英 飾 程主任
* 程人富 飾 試藥手下
* 黃琛雯 飾 盧高兒（Chloe）（盧文乃、張若玲個女）
* 陳桂芬 飾 呂皓兒阿媽
* 陳俞希 飾 清　姐
* 周偉強 飾 張老先生（張若玲阿爸）
* 胡希文 飾 劉　太
* 杜以辰 飾 Elsie
* 陶禧玲 飾 Amanda
* 伍熹賢 飾 Mary
* 徐浩昌 飾 囚　犯
* 岑珈其 飾 茶餐廳老闆
* 黎美萱 飾 騙錢少女
* 簡君晉 飾 導　演
* 王啟豪 飾 節目主持人
* 陳郁憲 飾 醫　生
* 陳海寧 飾 攝影助手

## 每集內容

## 軼事
*呢套劇係黃智揚自《教束》之後第二套執導嘅ViuTV劇集。至於共同執導嘅應智贇，兩人曾經喺電影《深宵閃避球》同《超神經械劫案下》共同編劇。
*呢套劇故仔發生嘅地點係「馬修港」，而個名嘅靈感係嚟自《教束》入面嘅「馬修書院」。

## 註

## 出面網頁
*ViuTV：大誠實家
*ViuTV：大誠實家：誠家賀歲
*MakerVille：大誠實家

## 電視節目變遷
舊咖啡灣休憩處

**舊咖啡灣休憩處**，香港公園之一，遊樂場之一，喺屯門舊咖啡灣，介乎舊咖啡灣泳灘同青山公路青山灣段之間，英文叫**Cafeteria Old Beach Sitting-out Area**。行政上歸屯門區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
中環碼頭海濱長廊

**中環碼頭海濱長廊**，香港公園之一，遊樂場之一，喺中環民光街，中環碼頭一帶，英文叫**Central Pier Waterfront**。行政上歸中西區。設施有寵物共享公園，以及狗糞收集箱。公園全日開放。歸康樂及文化事務署管。

園西起中環二號碼頭，東結中環八號碼頭。向東而走，過中環九號碼頭、中環十號碼頭，就到中西區海濱長廊中環段。

園中上中環二號碼頭天棚，有二號碼頭花園。中環三號碼頭天棚，有三號碼頭花園。

## 攷
徐綽恩

**徐綽恩**（；），香港女童星。現為自由身小演員、小歌手、兒童模特兒。初出道時為一名兒童時裝模特兒，及後開始參與電視、電影及廣告拍攝。於劇集《你好，我的大夫》中飾演蔡思貝童年（程嘉應 - 小應）而為人所熟識。擅長唱歌，

於NG Music星級歌唱學院跟隨吳天偉老師學習唱歌，奪得不少各類演出獎項。曾為奇妙電視細路開電視小主持，亦曾為無綫電視Think Big天地短劇小演員，和另外兩位童星黃芷晴,梁 辰為同學。

## 演出
### 電視演出

### 廣告演出

### 電影／微電影演出

### 時裝模特兒

### MV／現場演出／舞台演出

## 參考來源

## 外部連結
* 官方個人帳號(徐綽恩本人)
* 官方個人帳號(徐綽恩本人)
* 官方粉絲專頁(非徐綽恩本人)
EleutherAI

**EleutherAI**（國際音標：/iˈluθər eɪ. aɪ/）係一幫AI研究人士組成嘅志願團體，建立喺2020年，致力於研究開源AI模型嘅。

## 成果

### 模型

* GPT-NeoX
* Mesh Transformer JAX
* GPT-J
* GPT-Neo

### 數據集

* The Pile

## 連出去

* 官網
線性分類機

**線性分類機**（）係指用線性嘅方程將 input 結合，達致統計分類嘅物體。

## 睇埋
*前饋神經網絡
蔡加讚

**蔡加讚**，金紫荊星章，BBS，JP （英文：Karson Choi，1986年—），香港企業家，「玩具大王」蔡志明嘅獨子，現任星島新聞集團主席、康健國際醫療集團主席兼行政總裁、全球最大規模嘅玩具生產商旭日國際集團副主席同香港高級鐘錶零售商譽一鐘錶集團 主席兼創辦人等。蔡亦擔任港區十三屆全國政協委員、港區十四屆全國政協委員、第十四屆全國政協人口資源環境委員會副主任、香港大學校董、香港各界扶貧促進會召集人兼會長香港政協青年聯會創會會長。

## 簡介
蔡加讚曾就讀喇沙小學，返學途中曾被綁架，隨即去到美國留學，獲得美國南加州大學政治經濟學學位。

大學畢業之後蔡加讚返到香港參與家族生意，加入旭日國際集團任職副主席。

蔡加讚喺2022年入股星島新聞集團，出任集團嘅主席職務。

蔡加讚熱心公益、低調行善嘅作風亦為人稱道，喺2022年俾報刊報導佢自2008年起開始大舉捐獻，每年嘅捐款金額更達過億元。2017年，蔡加讚以旗下鐘錶集團名義捐獻港幣800萬元贊助農曆新年煙花大匯演。2018年蔡加讚捐贈100萬元俾香港義工聯盟，資助基層嘅中小學生部分學費，同埋提供海外交流機會等，鼓勵基層向上流動。2021年，蔡加讚率領嘅「香港各界扶貧促進會」，捐出1,000萬元援助基金，為唔同機構籌備多個關愛活動，包括到訪公共屋邨向基層長者派福袋等。同年，電視節目「東張西望」採訪報導蔡加讚出資200萬元向全球多個供應商採購50萬個外科口罩、消毒液、搓手液等防疫用品，包裝成「愛心防疫包」，透過非牟利團體分發俾香港市民同其他有需要嘅人士。2023年更獲香港大學頒授名譽大學院士，以表揚佢積極關注年輕一代嘅全面發展，重視社會上嘅扶貧議題，更創立香港各界扶貧促進會，致力改善貧困人口嘅生活條件，為基層家庭提供資源。同時，佢亦都關心同研究有助地球永續發展嘅方案，包括涉足生物塑膠事業，以減少世人對傳統塑膠嘅依賴等；亦表揚蔡加讚2022年入股星島新聞集團並出任主席，絕非純粹為咗投資，而係佢堅信真理同正義嘅重要性，希望喺佢嘅帶領下提供徹底同公正嘅新聞。

蔡加讚而家擔任香港廣西社團總會首席會長、香港各界扶貧促進會會長、新界社團聯會首席會長及香港政協青年聯會創會會長等多個社會職務。2018年蔡加讚成立咗香港各界扶貧促進會，照顧香港基層需要，同埋協助內地偏遠村落改善生活條件，至今已經幫咗至少500戶內地家庭成功脫貧。協會至今籌措資金已超過1億港元，其中，喺四川南江縣落實嘅「借羊還羊」模式更加入選咗聯合國全球減貧最佳案例獎。「香港各界扶貧促進會」亦喺2021年成立「香港各界扶弱基金會」，向「跨逆境．愛無限」扶弱基金捐出1千萬元援助基金，俾唔同機構籌備多項關愛活動。

除咗慈善事業外，蔡加讚亦熱心公共事務。而家擔任唔少公職，包括社會福利署攜手扶弱基金諮詢委員會成員、商務及經濟發展局專業服務協進支援計畫評審委員會成員、少年警訊中央諮詢委員會、海關「YES」青年計劃副理事長、入境事務處使用服務人士委員會非官方成員、前懲教署更生先鋒領袖執行總監等。因為佢對社會上唔同方面嘅事務上作出積極嘅貢獻，喺2016年獲頒世界傑出青年獎項，2017年獲港府頒授銅紫荊星章；2018年1月，出任第十三屆全國政協委員；2022年獲委任香港大學校董；2023年出任第十四屆全國政協委員; 第十四屆全國政協人口資源環境委員會副主任，更榮獲香港特區政府頒發非官守太平紳士；2025年獲港府頒授金紫荊星章。

## 公職

* 第十四屆全國政協人口資源環境委員會副主任
* 中國人民政治協商會議第13/14屆港區全國政協委員
* 香港廣西社團總會首席會長
* 新界社團聯會首席會長
* 前九龍社團聯會首席會長
* 香港各界扶貧促進會會長
* 香港政協青年聯會創會會長
* 香港社會福利署攜手扶弱基金委員會委員

## 榮譽
2016年獲頒世界傑出青年獎項

2017年獲港府頒授銅紫荊星章

2018年以31歲嘅年齡出任最年輕嘅第十三屆全國政協委員

2022年獲委任香港大學校董

2023年出任第十四屆全國政協委員

2023年出任第十四屆全國政協人口資源環境委員會副主任

2023年獲香港特區政府頒發非官守太平紳士

2023年獲香港大學頒授名譽大學院士職銜

2025年獲港府頒授金紫荊星章

## 家庭
蔡加讚同老婆汪圓圓育有一對雙胞胎兒子同埋一個女兒。佢係家中孻仔，三個家姐分別係蔡加敏、蔡加穎（歿）和蔡加怡，爸爸係享有「玩具大王」之稱嘅旭日國際集團主席蔡志明，母親係李惠莉。

蔡加讚喺2013年同汪圓圓結婚時，喺香港會議展覽中心筵開一百六十席，花費過億，被形容為「世紀婚禮」。 婚宴當晚，唔少香港同澳門嘅名人都有出席，包括時任香港特首梁振英同埋澳門特首崔世安。

## 名下馬匹
蔡加讚係香港賽馬會嘅會員、馬主，名下馬匹包括「車神」、「宇宙車神」、「地上車神」、「熱鬥車神」、「天德神影」，先後由約翰摩亞、麥菲文、蘇偉賢、姚本輝、葉楚航訓練。

## 參考


類:祖籍揭陽
一鳴路公園

**一鳴路公園**，香港公園之一，遊樂場之一，喺粉嶺和合石，一鳴路同百和路交界，粉嶺官立中學側，英文叫**Yat Ming Road Park**。行政上歸粉嶺區。設施有狗公園、寵物公園、健體園灺、緩跑徑、健身徑、共融遊樂設施、兒童遊樂場，以及場內設有飲水機、蔭棚坐椅、長者健身設施、健身設施、洗手間、暢通易達洗手間、大草地、太極場。公園日日開朝六晚十一。歸康樂及文化事務署管。

## 攷
嘉義基督教醫院

**戴德森醫療財團法人嘉義基督教醫院**，簡稱**嘉基醫院**、**嘉基**，位於臺灣嘉義市。喺1958年由美國信義會自由堂所派遣嘅美籍傳教士戴德森醫師創立。以「用心醫療、用愛傳道」作為創設信念，向當時普遍被視為醫療服務較為貧瘠嘅嘉義地區提供醫療服務，而家以1077個病床數位列嘉義市規模最大嘅醫院。

## 參考
禾徑山路花園

**禾徑山路花園**，香港公園之一，遊樂場之一，喺粉嶺東面萊洞，梧桐河以北，沙頭角公路同禾徑山路交界，香園圍公路天橋邊，英文叫**Wo Keng Shan Road Garden**。行政上歸北區。設施有寵物共享公園，以及涼亭、陰棚、公園座椅、狗糞收集箱。公園全日開放。歸康樂及文化事務署管。園內禁煙。

## 攷
永利街休憩花園

**永利街休憩花園**，香港公園之一，遊樂場之一，喺上環永利街，永利街休憩處側，英文叫**Wing Lee Street Rest Garden**。行政上歸中西區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
肥貓大戰三小強

**肥貓大戰三小強**（英文：**Oggy and the Cockroaches**）係法國卡通，1998年推出。呢部動畫喺超過80個國家播放，並曾經有開發電子遊戲版本。

## 電影
毒魔：血戰大屠殺

《**毒魔：血戰大屠殺**》（***Venom: Let There Be Carnage***）係一部2021年嘅美國超級英雄電影，由湯哈迪、米雪威廉絲、娜奧美夏莉絲、尼特史葛、史提芬嘉咸、活地夏里遜主演，安迪瑟克斯執導。
肥貓大戰三小強大電影

《**肥貓大戰三小強大電影**》（，***Oggy et les Cafards, le film***）係套2013年上畫嘅法國動畫笑片，由電視定格動畫《肥貓大戰三小強》度改編返嚟。

## 睇埋
*《肥貓大戰三小強》

## 拎
* 
*
魔比煞

《**魔比煞**》（***Morbius***）係一部2022年嘅美國超級英雄電影，由謝拉力圖、麥史密夫、阿德里亞阿祖娜、謝勒哈里斯、阿爾馬茲高、泰列斯吉遜主演，丹尼爾伊斯皮諾薩執導。
先鋒 (軍事)

**先鋒**（）喺軍事上係指喺軍事行動當中帶頭嘅部隊，通常會負責搵出敵人嘅位置同埋喺主力部隊嚟到之前控制住戰場。

## 睇埋
*軍事戰術
*軍事攻擊
攻城武器

（）係武器一種，指啲專門攞嚟破壞敵人嘅防禦工事嘅武器，例如攻城鎚就係一種出名嘅攻城武器，主要用途就係用個鎚衝擊股力嚟夾硬撞開敵人嘅城門。

攻城武器通常破壞力勁但機動性好低，要成班士兵一齊捧先捧得郁，有啲攻城武器甚至根本唔郁得，起喺一笪位置向敵人作出長距離攻擊，例如投石機就好多時都係起喺度唔郁嘅。
## 攷
永康街休憩花園

**永康街休憩花園**，香港公園之一，遊樂場之一，喺長沙灣，永康街同永明街之間斜坡，明愛醫院懷明樓同天主教南華中學側，英文叫**Wing Hong Street Rest Garden**。行政上歸深水埗區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
字串搜尋演算法

**字串搜尋演算法**（）係一類演算法，泛指啲做到「攞串字符同一拃字做 input，俾『串字符有冇喺拃字入面出現過』做 output」嘅演算法。

## 睇埋
*N-gram
*抄襲檢測
壯志凌雲：獨行俠

《**壯志凌雲：獨行俠**》（）係2022年美國電影，《壯志凌雲》續集，由湯告魯斯、米爾斯泰勒、珍妮花康納莉、鍾咸美、葛倫鮑威爾、路易斯普爾曼、艾哈里斯主演，約瑟高辛斯基執導。
資訊抽取

**資訊抽取**（）係指由一份可以由電腦自動讀取嘅文件度攞出有用嘅資訊，例如想像一個人工智能程式學識睇一段字嚟學知識。

## 睇埋
*資訊系統
*語義
紅米 (搞清楚)

**[[紅米]]**通常指糙米，亦可以指：
*紅米 (電話)，小米科技嘅手提電話牌子
*紅米餐廳，香港元卓集團嘅港式餐廳牌子